Tentang HIV: Apa Ibu Bapa Perlu Tahu

Sebagai ibu bapa pastinya anda akan sentiasa mahu melindungi dan menjaga kesihatan anak anda, terutama dari penyakit berbahaya seperti HIV. Dengan pertambahan kes penyakit yang semakin meningkat pada masa kini, ia adalah penting untuk anda melengkapi diri anda dengan pelbagai cara untuk membantu melindungi anak anda dari jangkitan dan bagaimana sokongan yang perlu diberikan jika anak anda positif HIV. Berikut apa yang perlu anda ketahui tentang HIV.

Mendidik Anak Tentang HIV

 Jadi contoh terbaik

Sememangnya ia adalah fakta bahawa apa yang anda lakukan akan menjadi ikutan anak anda. Ini adalah penjelasan mengapa anda perlu menunjukkan tingkah laku yang sesuai yang menonjolkan ciri menyelesaikan masalah dan membuat keputusan berdasarkan maklumat. Apabila anda tidak mendiskriminasi atau prejudis kepada individu penghidap HIV, anak anda pasti akan mengikut tingkah laku anda. Mereka akan memahami bahawa perhubungan kasual tidak akan menyebabkan mereka dijangkiti HIV. Ini bukan sahaja memberi impak kepada mereka tetapi juga kepada komuniti di mana mereka tinggal.

 Bersedia dengan maklumat

Sebagai ibu bapa anda bertanggungjawab untuk mendidik diri anda sendiri dengan maklumat tentang HIV/AIDS sebelum mendidik anak anda supaya anda dapat membantu mereka mengelakkan penyakit yang berbahaya itu. Penting untuk anda mengetahui bagaimana HIV disebarkan, bagaimana untuk mencegahnya dan anda boleh mendidik anak anda untuk melindungi diri mereka. Jika perlu, anda boleh mengambil kursus yang disediakan oleh agensi setempat untuk menambah pengetahuan.

 Ajar mengenai alkohol/dadah

Anda boleh mengajar anak anda tentang hubungan antara pengambilan dadah/alkohol dengan HIV/AIDS. Pengambilan alkohol dan dadah akan mendedahkan mereka kepada risiko untuk dijangkiti HIV. Alkohol dan dadah boleh membuatkan mereka terdedah kepada seks tanpa perlindungan tanpa sedar. Penggunaan jarum suntikan boleh menyebabkan risiko jangkitan HIV. Didiklah anak anda tentang risiko dan bahaya alkohol/dadah.

Memberi sokongan kepada anak

Bantu mencegah kesakitan

Sememangnya menakutkan jika anak anda dijangkiti HIV. Tetapi anda boleh membantu mencegah kesakitan ini dengan menggalakkan mereka untuk mengambil berat soal kesihatan, ubatan dan makanan bernutrisi yang baik untuk kesihatan. Anda tidak boleh selalu menghalang kesakitan, tetapi anda boleh membantu untuk mengekalkan kesihatan anak anda pada tahap terbaik.

Pertama sekali, pastikan anak anda mendapat suntikan vaksin dan vaksinasi sentiasa dikemas kini. Kebiasaannya, kanak-kanak positif HIV boleh menerima vaksin yang sama dengan yang diterima oleh kanak-kanak lain. Jika sistem imun anak anda lemah, anda perlu berunding dengan doktor anak anda. Sistem imun mereka akan berubah, jadi anda perlu sentiasa mengingatkan anak anda untuk menjaga kebersihan diri, membasuh tangan dengan teliti untuk melindungi diri mereka daripada jatuh sakit.

Bantu mereka mengambil ubatan

Adalah penting untuk anak anda mengambil ubatan anti HIV secara konsisten. Sebarang ubatan terapi yang diambil oleh anak anda, anda harus pastikan mereka mengambilnya mengikut waktu yang ditetapkan. Berikan perhatian jika ubatan itu perlu diambil bersama makanan.

Selain membantu mereka mengambil ubatan, anda harus sentiasa ingat bahawa anda sedang melatih anak anda untuk mengambil ubatan ini sendiri bagi seumur hidup. Anda boleh mencapai perkara ini dengan memberikan ganjaran kepada anak anda coklat atau minuman manis. Memberikan anak anda ubatan anti HIV secara teratur bermakna anda membantu menjaga kesihatan anak anda.

Peranan anda sebagai ibu bapa adalah sangat besar dan penting untuk mendidik anak-anak anda tentang HIV dan juga membantu mereka agar tidak dijangkiti. Sekiranya anak anda didiagnosis dengan HIV, anda perlu mengetahui cara terbaik untuk menyokong mereka, dan jadikan mereka faham bahawa anda sentiasa menyayangi mereka melebihi segalanya.

 Hello Health Group
 tidak menyediakan nasihat perubatan, diagnosis atau rawatan.

Anda mungkin berminat untuk membaca artikel:

Menyingkap Mitos HIV

Mengenai HIV: Apa Yang Remaja Perlu Ketahui

Rawatan Imunoterapi HIV Baru: Buru Dan Bunuh


Kuru - Varian Penyakit Creutzfeldt-Jakob Akibat Kanibalisma

Siapakah orang Fore di Papua New Guiena?

Di bahagian timur kawasan tanah tinggi Papua New Guinea, wujudnya satu suku kaum yang diberi nama Fore
.
Terma Fore adalah satu terma etno-lingustik kerana ianya merujuk kepada nama suku kaum tersebut dan juga bahasa yang digunakan oleh mereka. Orang Fore mula ditemui oleh prospektor emas pada tahun 1930-an dan antara orang terawal yang menceritakan tetang penemuan ini adalah Ted Ubank, seorang prospektor emas dari Eropah. Namun yang demikian, apa yang menyebabkan orang Fore ini menarik kepada pengkaji-pengkaji antropologi ketika itu adalah ritual mereka dalam memberi penghormatan terakhir kepada keluarga dan ahli kaum mereka yang telah meninggal dunia – Dengan memasak dan memakan mayat mereka.

Penelitian amalan ini hanyalah permulaan kepada satu penemuan yang lebih menarik kepada para pengkaji yang datang. Pada tahun 1952 hingga tahun 1953, dua pengkaji antropologi bernama Ronald Berndt and Catherine Berndt mendapati sebilangan orang Fore menzahirkan simptom yang disebut sebagai ‘Kuru’ dalam bahasa Fore. Perkataan Kuru bermaksud bergoyang dan ianya merujuk kepada ahli suku kaum mereka yang dilihat mengalami masalah keseimbangan untuk berjalan akibat badan mereka bergoyang. Sebilangan daripada mereka turut menzahirkan simptom nyanyuk dan perubahan kelakuan yang luar biasa seperti ketawa kuat secara tiba-tiba dan meracau. Satu pemerhatian penting lain yang turut dibuat adalah kebanyakan daripada mereka yang terjejas dengan masalah ini adalah wanita dan juga kanak-kanak. Pemerhatian terakhir dibuat adalah sebaik sahaja mereka menzahirkan simptom-simptom ini, kesemuanya akan meninggal dunia dalam beberapa bulan sahaja selepas itu.

Kuru sebagai sihir oleh Tukabu

Untuk orang Fore, mereka mempercayai bahawa Kuru ini adalah satu jenis buatan oleh ahli sihir yang digelar Tukabu dalam bahasa mereka dan mereka yang terkena Kuru dipercayai pernah melakukan silap sama ada kepada masyarakat atau kepada Tukabu
.
Malahan, mereka mempercayai bahawa mangsa-mangsa Kuru boleh juga disebabkan perbuatan jahat Tukabu yang tidak suka kepada orang tertentu. Akibat kepercayaan ini, waris mereka yang mati akibat Kuru akan membunuh Tukabu sekiranya Tukabu gagal untuk menarik semula sihir mereka. Kepercayaan ini begitu mendapat tempat sehinggakan John McArthur, pegawai peronda yang kerap berkunjung ke situ turut memberi sokongan kepada pendapat ini pada tahun 1953, dengan mengatakan masalah psikologi dan kelakuan yang dihidapi oleh mangsa adalah akibat sihir yang diamalkan oleh Tukabu.

Scrapie dan Kuru, persamaan dalam spesis berbeza

Ujian mengesan penyakit Scrapie dalam kambing biri-biri

Vincent Zigas, seorang pegawai perubatan daerah ketika itu, menceritakan perihal penyakit Kuru ini kepada D.C. Gajdusek, seorang pengkaji perubatan dan virus. Apabila Gajdusek tiba di Papua New Guinea pada tahun 1959, beliau menerima surat daripada seorang doktor veterinar bernama Wiliam Hadlow yang memaklumkan bahawa gejala Kuru ini seakan-akan serupa dengan penyakit Scrapie dalam kambing biri-biri setelah beliau meneliti corak perubahan kelakuan mendadak dan juga melalui penilitian sampel plak Kuru.

Setelah meneliti pendapat dan pemerhatian oleh orang lain, termasuk kajian dan autopsi yang dilakukan oleh Gajdusek sendiri, satu hipotesis dibuat iaitu Kuru merupakan satu penyakit berjangkit yang berpunca daripada ritual kanibalisma dalam suku kaum Fore. Melihat kepada mangsa yang kebanyakkanya terdiri daripada wanita dan juga kanak-kanak pada kadar yang hampir 9 kali ganda berbanding lelaki dewasa, Gajdusek menyedari bahawa wanita dan kanak-kanak lazimnya akan diberi kelebihan untuk memakan bahagian otak mayat mereka yang telah mati dan beliau menambahbaik hipotesis itu dengan mengatakan bahawa ianya berpunca daripada otak yang telah dijangkiti.

Eksperimen antara spesis yang membawa kepada anugerah Nobel

Daniel Carleton Gajdusek

Untuk membuktikan bahawa Kuru merupakan sejenis penyakit berjangkit, Gajdusek membuat eksperimen dengan mendedahkan spesis yang hampir serupa dengan manusia iaitu monyet cimpanzi, kepada sampel otak pesakit Kuru yang telah meniggal dunia. Gajdusek kemudiannya membuat pemerhatian dari semasa ke semasa, menantikan perubahan kelakuan dan simptom Kuru dalam monyet tersebut. Dalam masa kurang daripada dua tahun, monyet cimpanzi yang diberi nama
Daisy
 didapati mula menzahirkan gejala yang konsisten dengan Kuru sebelum ianya mati tidak lama kemudian. Otak cimpanzi tersebut turut menunjukan ciri-ciri yang sama dengan otak mangsa Kuru, yang mempunyai banyak lubang-lubang kecil seiras permukaan span.

Eksperimen ini menjadi satu kejayaan dalam kajian untuk memahami Kuru kerana ianya membentuk pemahaman kita terhadap Kuru sebagai satu penyakit yang berjangkit melalui pendedahan kepada sampel biologi mereka yang telah dijangkiti. Kajian ini juga berjaya membolehkan Gajdusek memenangi anugerah Nobel Fisiologi dan Perubatan pada tahun 1976. Namun yang demikian, di sebalik tenaga dan masanya untuk mengkaji ejen penyebaran penyakit yang pada mulanya disangka akibat virus, tiada sampel virus yang berjaya dikenalpasti sepanjang kajiannya untuk menunjukkan peranan virus dalam penyakit Kuru. Selain Scrapie, Gajdusek menyedari bahawai penyakit Creutzfeldt-Jakob turut mempunyai ciri-ciri yang sama dengan Kuru dan mencadangkan bahawa satu ejen berjangkit misteri adalah dalang disebalik penyakit ini.

Hipotesis Prion

Teori tersebut terbukti sebagai betul akhirnya apabila lebih banyak kajian dibuat pada tahun-tahun mendatang dalam memahami Scrapie,
penyakit lembu gila
 dan penyakit Creutzfeldt-Jakob. Stanley B. Prusiner merupakan antara yang terawal untuk mencadangkan Hipotesis Prion yang mencirikan kewujudan sejenis protein Prion yang abnormal berupaya untuk mempengaruhi protein-protein Prion yang lain untuk turut menjadi tidak normal dan terkumpul dalam bahagian otak, seolah-olah menjangkiti protein-protein yang lain. Pengumpulan Prion abnormal ini mengakibatkan kecederaan kepada tisu otak dan membentuk lubang pada permukaan luar dan dalam otak. Teori ini diterima apabila autopsi berjaya membuktikan bahawa dalam sampel otak lembu yang menghidapi penyakit lembu gila, kambing biri-biri yang menghidap Scrapie dan manusia yang menghidap Kuru dan penyakit Creutzfeldt-Jakob semuanya memiliki koleksi prion abnormal dan mengalami perubahan penampilan otak yang sama yang disebut sebagai
spongiform encephalopathy
 iaitu tisu-tisu otak mempunyai permukaan dan ciri-ciri yang seakan-akan permukaan span, akibat lubang-lubang yang terbentuk.

Penemuan ini membentuk pemahaman kita kepada satu lagi kumpulan atau entiti penyakit yang mampu berjangkit yang bukan disebabkan oleh bakteria mahupun virus dan berdiri sebagai satu keluarga penyakit tersendiri yang diberi nama
Transmissible Spongiform Encephalopathies (TSE).
Penyakit Scrapie dan penyakit lembu gila turut termasuk dalam keluarga penyakit kerana ciri-ciri dan ejen jangkitan yang sama dan dibezakan pengkelasan mereka daripada sudut spesis dan metod jangkitan. Penyakit Creutzfeldt-Jakob merupakan penyakit TSE yang paling popular dan mewakili TSE dalam spesis manusia manakala Kuru diklasifikasikan sebagai salah satu daripada varians kepada penyakit Creutzfeldt-Jakob. Ini adalah sebahagian daripada legasi yang ditinggalkan oleh Gajdusek dan sehingga hari ini, beliau dikenang sebagai pengkaji yang paling sinonim dengan penyakit Kuru.


Nak Kembali Langsing Lepas Bersalin, Pakai Bengkung, Tapi Benarkah Ini Manfaatnya? Atau Ada Mudarat?

Selepas melahirkan anak, pastinya akan ada yang menyarankan untuk anda mengamalkan pemakaian bengkung bersalin. Namun adakah ia boleh mendatangkan manfaat atau lebih kepada mudarat?

Apa sebenarnya bengkung bersalin?

Secara mudahnya bengkung bersalin ini adalah produk yang dililitkan di pinggang untuk memberikan sokongan kepada badan selepas melahirkan anak.

Umumnya, terdapat pelbagai jenis produk bengkung yang berbeza di pasaran. Berikut adalah variasi bengkung yang sering digunakan di negara Barat, seperti:

#Belly wrap

Merupakan bengkung elastik lebar yang boleh dilaraskan dan akan menutupi badan daripada tulang rusuk sehingga ke bahagian atas pinggul. Ia memberikan tekanan pemampatan lembut.

#Abdominal compression binder

Bengkung ini adalah antara alat perubatan yang direka untuk dipakai selepas
pembedahan pada abdomen
.

Ia memberikan tekanan pemampatan sederhana sehingga kuat yang boleh dilaraskan (
velcro)
 mengikut kesesuaian.

Walaupun ia tidak dikhususkan untuk penggunaan wanita selepas bersalin, tetapi masih ada yang memilih untuk menggunakannya.

#Waist trainers/cinchers

Juga merupakan bengkung lebar boleh dilaraskan yang merangkumi bahagian tengah badan – dari bawah dada sehingga ke bahagian atas pinggul.

Jenis bengkung ini biasanya digunakan oleh golongan selebriti. Ia diperbuat daripada bahan getah atau bahan lain dan berkemungkinan mengandungi plastik atau logam.

Tujuan pemakaiannya adalah bagi mengurangkan ukuran pinggang secara drastik dan menawarkan pemampatan lebih kuat.

#Korset

Terdapat dalam pelbagai bentuk, ukuran, gaya dan tahap pemampatan yang berbeza. Namun, kebanyakannya dianggap untuk membentuk badan agar tampak lebih menarik.

Itu adalah jenis bengkung yang digunakan di Barat. Bagaimana pula jenis bengkung bersalin yang terdapat di Malaysia?

Terdapat beberapa pilihan bengkung daripada tradisional sehingga moden seperti:

Bengkung tradisional bertali

Bengkung lilitan jawa

Bengkung tali zig zag

Bengkung bertali/barut

Bengkung sarung moden –
tube

Bengkung moden –
velcro

Pastinya setiap jenis produk bengkung mempunyai fungsinya yang tersendiri dan dapat membantu pemulihan selepas melahirkan anak.

Tetapi perkara paling penting adalah untuk memastikan ia sesuai dan dicipta khusus untuk membantu wanita pulih selepas
bersalin sama ada secara normal
 mahupun pembedahan.

Ini kerana jika anda menggunakan produk yang salah, ia boleh menyebabkan kesakitan dan berisiko mendatangkan bahaya.

Manfaat pemakaian bengkung bersalin

Fungsi utama membalut perut anda selepas bersalin adalah untuk memberikan sokongan dan menyelaraskan bahagian tersebut agar organ dan otot abdomen dapat menjalankan tugasnya dengan baik.

Ia juga membantu mengatasi masalah kulit mengelebeh dan regang serta memberikan tekanan ringan untuk mempercepatkan pengecutan rahim.

Bagi ibu mengandung yang menjalani
pembedahan caesarean,
 penggunaan bengkung dapat mengurangkan tekanan pada luka dalam proses penyembuhannya.

Pemakaian bengkung bersalin mungkin dapat mengurangkan kesakitan, memudahkan pergerakan, menstabilkan dasar pelvis dan membantu menyembuhkan
diastis rektum
 – keadaan
selepas kehamilan
 biasa di mana otot-otot abdomen terpisah.

Berdasarkan kajian, pemakaian bengkung juga dapat membantu wanita bangun dan berjalan lebih jauh.

Dalam penyelidikan lain pun mendakwa bahawa bengkung yang dipakai dapat mengurangkan kesakitan dan pendarahan
selepas menjalani pembedahan C-Sec.

Bagi wanita yang mempunyai masalah estetika – berkaitan penampilan fizikal, sudah pasti pemakaian bengkung dapat membantu anda untuk tampak lebih langsing dan mengembalikan bentuk badan seperti sebelum hamil lebih cepat.

Jadi adakah ia bermakna pemakaian bengkung selepas melahirkan anak membawa manfaat seperti
mengurangkan berat badan
?

Bengkung bantu kurangkan berat badan?

Sememangnya ada yang mengatakan bengkung bersalin dapat membantu mengurangkan berat badan.

Namun, menurut pakar kesihatan wanita, dakwaan bahawa bengkung dapat mengawal pengekalan air dan mengurangkan berat badan tidak dapat dibuktikan secara perubatan.

Pun begitu, kebanyakan ibu selepas bersalin yang mengamalkan penggunaan bengkung ini menyatakan mereka kehilangan berat dengan lebih cepat.

Tetapi keadaan itu mungkin disalah ertikan dengan penyingkiran semua cecair kehamilan tambahan sebagai penurunan berat badan.

Walau apapun, jika pemakaiannya dapat membantu mengurangkan kesakitan sehingga membolehkan anda bergerak lebih aktif, pastinya secara tidak langsung ia membolehkan penurunan berat badan berlaku.

Tidak sesuai untuk semua

Walaupun bengkung sekadar produk yang dipakai pada bahagian luar badan, namun bukan semua wanita boleh memakainya selepas bersalin.

Ini terutamanya bagi mereka yang menunjukkan tanda-tanda jangkitan, khususnya pada luka bahagian czer atau mengalami
komplikasi kehamilan
 atau kelahiran lain seperti
preeklampsia
 atau amnionitis.

Pokok pangkalnya, jika penggunaan bengkung bersalin dapat memberikan keselesaan dan sokongan tambahan, anda bebas untuk memakainya.


Salur Air Mata Tersumbat

Definisi

Apakah itu saluran air mata tersumbat?

Saluran air mata tersumbat berlaku apabila sistem saliran air mata separa tersumbat atau tersumbat secara keseluruhan. Air mata tidak dapat disalirkan secara normal, dan menyebabkan mata berair, pedih atau jangkitan kronik. Masalah ini selalunya boleh dirawat. Rawatan bergantung kepada punca sumbatan dan umur pesakit tersebut.

Apakah kebarangkalian saluran air mata tersumbat?

Saluran air mata tersumbat secara relatifnya lazim dalam kalangan bayi baru lahir. Dalam kalangan orang dewasa, masalah ini menyebabkan jangkitan, bengkak, kecederaan atau ketumbuhan mata. Ia boleh diatasi dengan mengurangkan faktor risiko anda. Sila berunding dengan doktor anda untuk maklumat lanjut.

Simptom-simptom

Apakah simptom-simptom saluran air mata tersumbat?

Simptom lazim bagi masalah air mata tersumbat ialah:

Air mata berlebihan

Mata merah

Bengkak yang sakit di bahagian tepi mata

Kelopak mata berkerak / berkeruping

Mukus

Kabur penglihatan

Apabila saluran air mata tersumbat, bakteria terperangkap di dalam kantung nasolakrimal dan menyebabkan jangkitan. Simptom jangkitan adalah seperti:

Radang (bengkak), sakit ketika dipegang dan kemerah-merahan di tepi mata atau di sekeliling mata dan hidung

Mukus mata

Bulu mata berkeruping

Kabur penglihatan

Air mata berdarah

Demam

Terdapat beberapa simptom yang tidak disenaraikan di atas. Jika anda mempunyai sebarang persoalan berkaitan simptom, sila berunding dengan doktor anda.

Bilakah saya perlu berjumpa doktor?

Anda perlu menghubungi doktor anda sekiranya anda mengalami perkara berikut:

Air mata keluar untuk beberapa hari

Mata anda dijangkiti beberapa kali atau sentiasa dijangkiti

Punca-punca

Apakah pun
c
a-pun
c
a air mata tersumbat?

Air mata tersumbat adalah disebabkan oleh:

Tersumbat secara kongenital. Bagi bayi baru lahir, sumbatan ini adalah disebabkan membran (lapisan) tertutup seperti yang sepatutnya pada waktu lahir

Perubahan berkaitan umur. Bagi orang dewasa, bukaan kecil untuk menyalirkan air mata (punca) menjadi sempit dan menyebabkan tersumbat

Jangkitan atau radang. Jangkitan atau radang kronik mata nada, sistem saliran air mata atau hidung akan menyebabkan saluran tersumbat. Sinusitis kronik mungkin menyebabkan iritasi pada tisu dan membentuk parut, dan menghalang sistem air mata

Trauma hidung seperti hidung patah, tisu parut

Ketumbuhan, di mana ia akan menekan sistem saluran air mata dan menghalang saliran air mata tersebut

Kimoterapi dan rawatan radiasi untuk kanser, dan menyebabkan saluran air mata tersumbat sebagai kesan sampingannya

Faktor risiko

Apakah yang meningkatkan risiko saya mendapat air mata tersumbat?

Terdapat banyak faktor risiko masalah ini, antaranya ialah:

Umur dan jantina. Wanita berusia berisiko tinggi untuk mendapat air mata tersumbat kerana perubahan berkaitan usia

Inflamasi mata kronik

Pembedahan seperti pembedahan mata, kelopak mata, hidung atau sinus

Jika anda menggunakan ubat anti-glaukoma, anda berisiko tinggi untuk mendapat gangguan ini

Ubat kimoterapi dan rawatan radiasi untuk kanser

Diagnosis & rawatan

Maklumat yang disediakan bukan sebagai pengganti kepada mana-mana nasihat perubatan. Sila berunding dengan doktor anda untuk maklumat lanjut.

Bagaimanakah air mata tersumbat didiagnosis?

Untuk diagnosis masalah ini, doktor akan bertanya tentang simptom anda, memeriksa mata untuk mengesan punca lain dan melakukan beberapa ujian.

Ujian-ujian berikut digunakan untuk diagnosis masalah ini:

Ujian saliran air mata. Ujian ini dilakukan untuk melihat kadar air mata anda mengalir

Pengairan dan
probing.
Doktor akan meletakkan larutan air suling pada sistem saliran air mata anda untuk memeriksa fungsi salirannya

Ujian pengimejan mata seperti X-ray, imbasan CT, MRI. Prosedur ini dilakukan untuk mengesan lokasi dan punca sumbatan

Bagaimanakah air mata tersumbat dirawat?

Rawatan anda bergantung kepada punca masalah ini. Kadangkala, lebih daripada satu rawatan diperlukan untuk merawat masalah ini. Antaranya ialah:

Jika doktor mengesyaki berlaku jangkitan pada mata anda, doktor akan preskripsi ubat titisan atau pil antibiotik

Urutan saluran air mata. Untuk membuka saluran bagi bayi, tanya doktor untuk menunjukkan kaedah urutan. Anda boleh menekan dengan lembut antara saluran tersebut, sepanjang bahagian atas hidung untuk membantu melegakannya

Jika anda mengalami kecederaan muka dan menyebabkan masalah ini, doktor akan mengesyorkan anda untuk menunggu beberapa bulan untuk melihat sama ada masalah tersebut pulih bersama pemulihan kecederaan yang lain atau tidak

Meluaskan, probing dan pembilasan. Bagi bayi dan kanak-kanak yang mempunyai saluran tidak terbuka, atau bagi orang dewasa yang mengalami saluran separa tersumbat, kaedah ini diguna pakai

Balloon catheter dilation
. Jika rawatan lain tidak berkesan, prosedur ini mungkin digunakan. Ia biasanya berkesan kepada bayi dan kanak-kanak dan mungkin digunakan kepada orang dewasa yang mengalami separa sumbatan

Stenting atau letak tiub. Prosedur ini biasanya dilakukan dengan menggunakan ubat bius am

Pembedahan digunakan untuk merawat air mata tersumbat dipanggil dacryocystorhinostomy. Prosedur ini membuka laluan untuk air mata untuk disalirkan semula kepada hidung

Perubahan gaya hidup & kaedah pengubatan sampingan

Apakah perubahan gaya hidup & kaedah pengubatan sampingan yang membantu saya menangani air mata tersumbat?

Gaya hidup dan kaedah pengubatan sampingan berikut membantu anda mengatasi masalah air mata tersumbat:

Basuh tangan anda dengan teliti dan kerap

Cuba elak daripada menggosok mata anda

Jangan merokok berhampiran bayi anda kerana selain daripada ianya berbahaya kepada kesihatan, ia juga boleh merengsa laluan hidung bayi anda dan menyebabkan ia tersumbat

Jika anda mempunyai sebarang persoalan, sila berunding dengan doktor anda untuk memahami rawatan terbaik untuk anda.

Hello Health Group

tidak menyediakan khidmat nasihat, diagnosis dan rawatan.


Adakah Kemungkinan Anda Hamil Tetapi Tidak Tahu?

Anda mungkin pernah terdengar cerita seperti ini: Seorang wanita tidak sedar dia sedang hamil sehinggalah tiba waktu hendak melahirkan bayi. Anda mungkin tertanya-tanya, bolehkah perkara seperti ini terjadi, dan bagaimana ia boleh berlaku? Bagaimana seseorang itu boleh tidak tahu bahawa dirinya sedang hamil dan ada bayi yang sedang membesar dalam perutnya?

Bagaimana boleh anda hamil, dan tidak tahu mengenainya?

Anda mungkin hamil, tetapi tidak tahu tentangnya. Ini dipanggil sebagai kehamilan disangkal atau penafian kehamilan. Mari kita lihat bagaimana situasi ini boleh berlaku.

Anda mengalami masalah emosi

Mungkin anda terlalu tertekan atau takut untuk hamil. Anda takut untuk bergelar ibu. Penafian adalah reaksi semula jadi tubuh dan minda anda dengan perkara yang anda takuti. Anda mungkin mengabaikan sebarang perubahan pada tubuh anda dan menganggap ianya bukan disebabkan kehamilan. Dalam sesetengah kes, anda mungkin tidak mahu hamil kerana anda tidak mahu orang sekeliling tahu anda melakukan seks ataupun melakukan seks dengan seseorang yang bukan suami anda ataupun pasangan anda. Situasi ini adalah biasa.

Anda tidak mengalami simptom-simptom kehamilan

Anda mungkin tidak sedar akan kehamilan anda kerana tidak melalui simptom-simptom biasa yang ditunjukkan wanita hamil seperti kelesuan, kenaikan berat badan atau mabuk hamil. Bagi sesetengah wanita, gejala-gejala ini tidak signifikan, jadi, mereka tidak merasakan diri mereka sedang mengandungkan bayi.

Anda tidak rasa ianya satu kehamilan

Jika anda terlebih berat badan atau obes ataupun berat anda tidak menentu, anda mungkin tidak terfikir bahawa kenaikan berat badan anda itu bermakna anda sedang berbadan dua. Jika anda mengalami kelesuan, anda menganggapnya sebagai kesan daripada kerja kuat anda. Jika anda mengalami mabuk hamil, anda menganggap mungkin anda tersalah makan.

Anda mempunyai masalah dengan haid anda

Anda bermasalah dengan haid mungkin kerana stres, mengambil pil perancang, masalah makan, diabetes ataupun obesiti. Dan, perubahan haid adalah petanda awal kehamilan, jadi, anda mungkin tidak tahu yang anda sedang hamil.

Mengapa anda perlu bimbang tentang keadaan ini?

Walaupun anda masih boleh bersalin normal dan anda serta bayi dalam keadaan sihat, namun masih terdapat risiko jika anda tidak tahu yang anda hamil:

−Kehamilan disangkal boleh membawa kepada kesan buruk seperti kelahiran bayi pramatang, meningkatkan kematian bayi, usia gestasi kecil, panik selepas bersalin atau bayi mungkin mati disebabkan kealpaan ibu.

−Anda mungkin tidak menerima penjagaan yang betul sebelum melahirkan bayi. Penjagaan pranatal boleh memastikan anda dan bayi dalam keadaan sihat. Sesetengah ujian seperti imbasan ultra bunyi, ujian darah atau ujian air kencing adalah disarankan semasa kehamilan.

−Anda tidak tahu perubahan yang perlu anda lakukan bagi memastikan bayi anda sihat seperti mengamalkan diet yang seimbang, melakukan aktiviti fizikal atau berhenti merokok dan mengelakkan alkohol.

−Anda tidak tahu jika anda ataupun bayi mengalami masalah kesihatan seperti tekanan darah tinggi, diabetes gestasi atau kekurangan nutrien.

Bagaimana untuk tahu jika anda mengalami kehamilan disangkal?

Sukar untuk mengetahui jika anda mengalami kehamilan disangkal. Anda mungkin ada berjumpa doktor semasa kehamilan anda, tanpa mengetahui yang anda hamil. Anda juga mungkin melalui gejala-gejala seperti loya, muntah, naik berat badan, letih keterlaluan, bengkak payudara ataupun anda tidak boleh makan atau tidak tahan bau makanan tertentu.


Mineral Dan Vitamin Penting Ketika Berpuasa Di Bulan Ramadan

Puasa yang dilakukan selama hampir 12 jam pastinya mempunyai cabaran tersendiri buat anda. Bukan hanya hawa nafsu saja yang dicabar, tubuh anda juga dicabar untuk kekal kuat sepanjang hari selama menjalani puasa. Tidak cukup dengan zat sumber makanan seperti karbohidrat, lemak, protein serta gula sahaja, badan juga memerlukan vitamin dan mineral penting untuk memberikan kesihatan fizikal sepanjang bulan Ramadhan ini.

Mengapa badan kita memerlukan lebih banyak mineral dan vitamin semasa berpuasa?

Vitamin dan mineral merupakan nutrisi organik yang terdapat di dalam pelbagai bahan makanan dan tersedia secara khusus dalam bentuk suplemen. Kedua-duanya sangat diperlukan oleh badan untuk menjalankan pelbagai fungsi metabolisme. Lebih-lebih lagi ketika berpuasa, badan yang tidak makan dan minum perlahan-lahan akan kehilangan nutrisi penting yang boleh menjejaskan kesihatan.

Jasi, apakah mineral dan vitamin yang diperlukan semasa berpuasa?

1. Vitamin A

Kenapa badan memerlukan vitamin A semasa berpuasa? Vitamin A mempunyai banyak peranan penting yang membantu badan setiap hari. Beberapa fungsi vitamin A antara lain sebagai alat untuk meningkatkan ketahanan tubuh dan untuk penglihatan. Vitamin A, yang juga mengandungi zat beta karotena boleh membantu retina, kornea, dan mata agar berfungsi dengan baik sewaktu berpuasa.

Untuk mendapatkan vitamin A yang maksimum, ia boleh didapati di dalam ubi keledek, hati lembu, sayur bayam, susu, telur dan bahkan lobak merah. Jika anda ingin mendapatkan vitamin A yang cukup semasa berpuasa,sebaiknya ambil sebiji ubi keledek rebus bersama kulitnya. Sebiji ubi keledek mengandungi lebih daripada 28,000 mcg vitamin A. Dengan jumlah kandungan tersebut, ia sudah lebih daripada cukup untuk memenuhi keperluan vitamin A setiap hari.

2. Vitamin C

Vitamin C terkenal
sebagai vitamin yang penting untuk aktiviti harian, terutamanya ketika berpuasa. Vitamin C sewaktu berpuasa, merupakan sumber zat antioksida yang penting untuk mengekalkan daya tahan badan. Selain itu, vitamin C juga penting untuk metabolisme protein badan dan mengelakkan daripada penyakit kardiovaskular (contohnya jantung).

Anda boleh mendapatkan vitamin C daripada buah-buahan dan suplemen. Contoh buah dengan kandungan vitamin C adalah buah oren, kiwi, tembikai susu dan juga sayur brokoli. Tapi ada yang perlu diingat, badan hanya memerlukan 75 miligram vitamin C. Pengambilan vitamin C secara berlebihan akan membuatkan badan mengeluarkan dengan sendiri lebihan vitamin C tersebut..

3. Vitamin D

Ramai yang tidak menyangka bahawa vitamin D sangat diperlukan oelh badan sewaktu berpuasa. Mengapa tubuh memerlukan vitamin D? Perlu diketahui bahawa sewaktu berpuasa, di mana tubuh tidak makan dan minum dalam waktu yang lama, ia boleh mempengaruhi emosi seseorang.

Vitamin D juga berfungsi untuk mengaktifkan sistem imun dan melepaskan hormon dopamin dan serotonin yang mempengaruhi fungsi dan perkembangan otak. Hal ini sama seperti fungsi beberapa jenis ubat antidepresan yang digunakan untuk meningkatkan hormon monoamine pada otak bagi mengatasi kemurungan.

Keperluan vitamin D sewaktu berpuasa boleh dipenuhi dengan memakan pelbagai makanan, suplemen, dan terdedah kepada cahaya matahari pagi sewaktu bekerja. Walau bagaimanapun, pengambilan semula jadi seperti dari makanan dan sinar matahari adalah jauh lebih sihat kerana mempunyai risiko hipervitaminosis yang sangat rendah. Kebanyakan orang cenderung untuk mendapatkan vitamin D melalui makanan seperti seperti susu, makanan bijirin, daging, hati ayam atau lembu, dan telur.

4. Iodin

Selain vitamin, badan juga memerlukan mineral penting sewaktu berpuasa seperti iodin yang boleh didapati dari makanan sewaktu sahur. Iodin adalah mineral yang diperlukan oleh badan bagi memelihara fungsi tiroid dan metabolisme sel. Pengambilan iodin yang rendah boleh menyebabkan hipotiroidisme. Antara simptom hipotiroidisme adalah keletihan, peningkatan berat badan, dan bahkan sembelit sewaktu berpuasa.

Untuk mengelakkan halangan berpuasa kerana kekurangan iodin di dalam badan, anda boleh mendapatkan pengambilan harian iodin ketika sahur dan berbuka dengan memakan ikan laut, telur, dan ketika memasak gunakan garam yang mengandungi iodin.

5. Zink

Zink adalah nutrisi yang diperlukan manusia ketika berpuasa agar kekal sihat. Ini adalah kerana zink dapat membantu sistem imun dalam melawan virus dan bakteria ketika tubuh berhenti menerima makanan. Selain itu, fungsi lainnya adalah untuk membentuk protein dan DNA, serta hal-hal yang berkaitan dengan genetik pada seluruh sel.

Nutrisi zink mempengaruhi motor, kognitif dan fungsi psikososial pada anak-anak dan orang tua. Jika badan kekurangan zinc ketika berpuasa, sel motorik tubuh menjadi tidak selari dan menyebabakan mudah letih. Anda boleh mendapatkan mineral zink dengan mengambil daging merah, makanan laut, kekacang dan susu sewaktu berpuasa.


Cubit, Pukul & Rotan Antara Hukuman Yang Sering Anak Dapat, AWAS Ini 5 Kesan Buruknya!

Tahukah anda tentang cara didik anak yang betul? Seperti yang kita sedia maklum
setiap ibu bapa semestinya mahukan anaknya mendengar kata, tahu menjaga diri dan beradab.

Malahan, tiada ibu bapa yang menyukai apabila anaknya membuat perangai, menangis atau merengek apabila tidak mendapat apa yang diingini.

Namun begitu, kunci untuk menghindari tingkah laku sebegini adalah terletak kepada bagaimana anda didik anak di rumah dan disiplin yang digunakan.

Tetapi apakah perbezaan antara disiplin dan hukuman semasa didik anak?
Ikuti artikel ini untuk membantu anda mengenal pasti perbezaan antara kedua-duanya dan kesan penggunaan hukuman kepada anak-anak.

Untuk mendapatkan lebih banyak info tentang Keibubapaan, sila dapatkannya
di sini.

Cara didik anak – Disiplin atau hukuman?

Mendisiplinkan dan didik anak adalah satu cabang tanggungjawab dan
peranan kepada setiap ibu bapa.

Namun, ini boleh
mendatangkan kekecewaan, memenatkan dan meletihkan, malahan mungkin perkara yang paling sukar untuk dilakukan oleh setiap individu yang bergelar ibu bapa.

Terdapat perbezaan besar antara disiplin dan hukuman. Hukuman hanya akan menumpukan tentang bagaimana membuat atau menjadikan seorang kanak-kanak takut kerana melanggar peraturan.

Sebaliknya dislipin adalah mengajarnya bagaimana untuk membuat pilihan dan keputusan yang lebih baik pada masa akan datang.

Ini bantu menjadikan kanak-kanak seorang yang:

Bertenang

Belajar untuk menyelesaikan masalah

Belajar untuk mengendalikan kemarahan

Belajar untuk mengawal emosi dan perasaan

Mempelajari tingkah laku dan kelakuan yang dijangkakan serta diharapkan daripada mereka

Hukuman pula adalah berdasarkan kepada idea bahawa kanak-kanak perlu berasa takut, malu, kesakitan atau penghinaan untuk belajar bagaimana mempunyai adab atau tingkah laku yang lebih baik seperti:

Mengawal tingkah laku melalui kekuasaan dan
ketakutan

Lebih memfokuskan kepada tingkah laku negatif

Apa itu hukuman?

Hukuman adalah sebarang bentuk denda yang diberikan kepada setiap kesalahan yang dilakukan kanak-kanak. Ia menjadikan seseorang anak itu ‘membayar’ untuk kesilapan yang dilakukan.

Adakalanya, keinginan untuk memberi hukuman itu timbul kerana kekecewaan yang dihadapi oleh ibu bapa.

Namun begitu, seorang kanak-kanak yang sering kali dihukum dan menanggung hukuman berat akan mula berfikir, ‘saya seorang yang jahat’. Daripada memikirkan bahawa keputusan dan pilihan yang dilakukan adalah tidak baik.

Cara didik anak – Apa itu disiplin?

Disiplin adalah cara yang boleh membantu untuk
mengajar kanak-kanak kemahiran baru
, seperti cara mengawal tingkah laku, menyelesaikan masalah dan mengendalikan emosi serta perasaan yang mendatangkan ketidakselesaan pada diri.

Disiplin membantu kanak-kanak untuk belajar daripada kesilapan dan mengajar mereka cara yang terbaik untuk menangani emosi seperti kemarahan dan kekecewaan.

Teknik untuk mendisplinkan anak-anak adalah seperti memberikan tempoh masa tertentu atau menarik balik sebarang keistimewaan yang diberikan.

Ia bermatlamat untuk memberitahu kepada anak-anak tentang kesan negatif yang akan berlaku terhadap sebarang tingkah laku atau keputusan yang tidak sepatutnya dilakukan.

Dengan cara ini dapat membantu anak untuk membuat keputusan yang lebih baik pada masa akan datang.

Kesan negatif memukul anak

Mendisiplinkan anak sememangnya merupakan tugas utama bagi pasangan ibu bapa. Kadangkala, ibu bapa juga gagal mengawal perasaan lalu memarahi anak yang melakukan kesalahan.

Lebih teruk lagi, ada juga ibu bapa yang sanggup menggunakan kekerasan dan memukul anak dengan tangan ataupun objek hanya disebabkan salah laku yang mungkin tidak setimpal dengan hukuman yang diterima.

Sekiranya anak melakukan kesalahan, kawal kemarahan anda itu. Malah dengan memukul atau menggunakan kekerasan tidak akan menyelesaikan sebarang masalah tapi mendatangkan kesan negatif yang lain, seperti:

 Ia tidak mengajar anak apa-apa

Anda perlu tahu bahawa memukul anak tidak mendatangkan sebarang faedah. Malah, tidak wujud pengajaran yang boleh diperolehi melalui hukuman itu.

Paling bahaya, ia mungkin hanya akan menyebabkan anak anda mengalami parut pada badannya akibat kecederaan dipukul ibu atau ayahnya.

 Mengeruhkan keadaan

Jika ibu bapa berpendapat bahawa memukul akan membuatkan mereka tidak mengulangi kesilapan yang sama, adalah pemikiran yang salah.

Ini kerana, kanak-kanak tetap akan melakukan kesalahan tersebut dan ternyata dengan memukul tidak mendatangkan sebarang perubahan pada tingkah laku mereka.

 Menyebarkan keganasan

Jika anda sendiri yang membenarkan keganasan ini tersebar dengan memukul anak, maka tidak mustahil jika mereka juga terpengaruh dengannya.

Mereka akan beranggapan memukul merupakan jalan penyelesaian kepada setiap salah laku dan melakukannya kepada orang lain.

4
. Membuat anak membenci ibu bapa

Sebagai kanak-kanak kecil, mereka masih belum mampu berfikir secara rasional. Disebabkan itu, mereka akan menganggap bahawa hukuman memukul mereka adalah satu penghinaan dan rasa tidak dihargai.

Kesemua ini akan disimpan di dalam hati lalu menyebabkan mereka mula menyemai perasaan benci akan ibu bapa mereka sendiri.

5.
Memberikan kesan negatif pada jangka masa yang panjang

Ibu bapa seharusnya tahu bahawa perbuatan memukul anak akan mendatangkan kesan negatif pada jangka masa yang panjang, seperti:

Anak menjadi agresif

Anak menjadi egois dan anti sosial

Perkembangan kognitif dan emosi terbantut

Paling membimbangkan, kanak-kanak yang terlalu terdedah kepada keganasan semasa kecil cenderung untuk mencontohinya.

Mereka mungkin akan menggunakan kekerasan ini untuk melakukan jenayah dan pelbagai kesalahan tingkah laku lain.

Oleh itu, anda sebagai ibu bapa perlu mendisiplinkan anak sejak dari kecil dan sentiasa ingat bahawa memukul bukanlah satu pilihan hukuman yang terbaik.


Keliru Sama Ada Alami Kencing Tak Lawas Atau Penyakit Lain? Ini Simptom Utamanya!

Ini bukan lagi merupakan masalah yang luar biasa kerana kencing tak lawas lelaki dan wanita sering sahaja terjadi kepada individu kini.

Namun sering kali mereka tidak tahu bahawa diri sedang mengalami kencing x lawas ekoran tidak cakna akan simptom penyakit ini.

Jadi, apa kata kita teruskan membaca artikel ini untuk tahu apa simptom kencing tak lawas lelaki dan wanita dengan lebih mendalam lagi!

Apa itu kencing tak lawas lelaki dan wanita?

Lebih dikenali sebagai inkontinen urin, masalah ini berlaku apabila organ
pundi kencing hilang kawalan untuk membuang air kecil
.

Ia dikatakan mungkin lebih kerap berlaku dalam kalangan wanita dan statistik mencatatkan sekitar 30% wanita di Malaysia mengalaminya.

Namun demikian, ini tidak bermakna golongan lelaki boleh terselamat daripadanya khususnya buat mereka yang sudah lewat usia.

Kebiasaannya,
masalah kencing tak lawas
 ini akan berlaku apabila otot dan saraf yang membantu pundi kencing mengalami masalah.

Wujud
beberapa faktor risiko yang memicu masalah ini termasuklah
:

Pundi kencing hipotenik

Pundi kencing prolaps (bagi wanita)

Masalah prostat (bagi lelaki)

Jangkitan salur kencing

Sembelit yang menyebabkan tekanan berlebihan ketika membuang air

Berat badan yang berlebihan atau obesiti

Kecederaan sistem saraf akibat kondisi seperti kencing manis dan sklerosis berbilang

Kesan pembedahan seperti histerektomi

Apa simptom kencing tak lawas lelaki dan wanita?

Buat anda yang mungkin belum tahu, ada
beberapa jenis inkontinen urin yang wujud
 iaitu stres, terdesak, melimpah, fungsi serta kombinasi.

Kelima-lima jenis kencing x lawas ini juga akan mempunyai perbezaan yang agak ketara dari segi simptom-simptom yang bakal dialami oleh penderita.

Berikut merupakan simptom kencing tak lawas menurut jenisnya:

Simptom kencing tak lawas #1. Inkontinen stres

Sekiranya anda mengalami kondisi ini, akan wujud tekanan pada pundi kencing terutamanya ketika melakukan sesuatu perbuatan.

Perbuatan ini termasuklah yang dikawal atau tidak terkawal seperti
batuk, bersin, ketawa ataupun mengangkat barang berat
.

#2. Inkontinen terdesak

Kondisi ini akan mengakibatkan anda secara tiba-tiba sahaja ingin membuang air kecil walaupun baru sahaja melakukannya.

Ia sering kali terjadi tanpa diduga, tanpa mengira waktu namun akan selalu berlaku ketika
waktu malam sebelum hendak masuk tidur
.

#3. Inkontinen melimpah

Kondisi ini akan mengakibatkan anda mengalami kebocoran urin yang akan menyebabkan kesukaran untuk menahan daripada terkencing.

Ia berlaku disebabkan oleh pundi kencing anda tidak dapat dikosongkan sepenuhnya walaupun
sudah berkali-kali mengunjungi bilik air
.

Simptom kencing tak lawas #4. Inkontinen fungsi

Ia merupakan satu masalah yang menyebabkan penderita itu tidak mampu pergi ke tandas untuk membuang air kecil.

Kondisi ini mungkin disebabkan oleh masalah pada aspek fizikal atau mental yang
menghalang pergerakan atau perbuatan tersebut.

Simptom kencing tak lawas #5. Inkontinen kombinasi

Ia merupakan gabungan di antara dua atau lebih jenis masalah kencing tak lawas berlainan seperti yang telah kami nyatakan di atas tadi.

Antara gabungan yang biasa terjadi adalah inkontinen stres serta inkontinen terdesak yang mendatangkan ketidakselesaan pada penderita.

Wujudkah simptom lain?

Dalam pada itu, mungkin juga wujud simptom-simptom lain yang lebih berbahaya sekiranya terjadi kepada penderita.

Ada kondisi di mana kalian terlalu kerap kencing di samping menyebabkan kesakitan dan ia adalah petanda
 jangkitan salur kencing (UTI)
.

Ada juga penderita yang mendapati
ada darah dalam air kencingnya
 dan kondisi ini dinamakan sebagai hematuria.

Adalah wajar untuk kalian berjumpa dengan doktor segera untuk mendapatkan informasi dan rawatan lanjutan jika alami sebarang simptom kencing tak lawas!

Apa yang boleh dibuat jika alami kencing tak lawas?

Pertama sekali, kalian perlu memastikan jenis masalah kencing tak lawas lelaki dan wanita yang dialami terlebih dahulu.

Caranya adalah dengan cuba memerhatikan simptom-simptom yang telah kami nyatakan di atas tadi terhadap diri anda.

Untuk mendapatkan lebih kepastian, sila lakukan diagnosis di klinik atau hospital bersama doktor pakar yang terlatih.


Apakah yang Dimaksudkan Vasodilatasi dan Vasokonstriksi?

Pembuluh darah manusia direka untuk mengubah saiznya sesuai dengan persekitaran sekitar. Perubahan tersebut terbahagi kepada dua jenis: vasodilatasi
(vasodilation)
 dan vasokonstriksi
(vasoconstriction).

Apa itu vasodilatasi dan vasokonstriksi?

Vasodilatasi adalah pembesaran pembuluh darah. Ia berlaku apabila otot-otot di dinding pembuluh berehat. Bertentangan vasodilasi adalah vasokonstriksi. Ia adalah satu keadaan di mana saluran darah disempitkan. Dalam erti kata lain, penyembitan pembuluh meningkatkan tekanan darah, sementara pembesaran menurunkan tekanan. Kedua-dua keadaan ini boleh berlaku kepada organ tunggal di seluruh tubuh.

Untuk bertahan dengan perubahan persekitaran, haiwan berdarah panas mengembangkan vasodilatasi dan vasokonstriksi. Terdapat had suhu tertentu yang perlu dibentuk oleh badan. Apabila suhu luaran melebihi had tersebut, tubuh akan membuat penyesuaian pada saluran darah. Pembuluh darah yang paling dekat akan membesar, yang membolehkan darah panas lebih dekat dengan kulit. Ketika itu, panas dari darah dapat keluar dari tubuh, dan diserap oleh persekitaran luaran. Haiwan ini dapat mengekalkan suhu optimumnya. Mekanisme terbalik akan digunakan apabila persekitaran menjadi terlalu sejuk. Sekiranya suhu di luar rendah, vasokonstriksi berlaku, mewujudkan kesan bertentangan dengan menjaga haba dari darah hangat di dalam untuk organ yang paling penting.

Konflik vaskular

Penyempitan saluran darah secara signifikan dapat meningkatkan suhu badan, menyebabkan konflik vaskular. Hasilnya dapat dilihat pada kulit kepucatan sejak bekalan darahnya berkurang. Vasokonstriksi biasanya berlaku kepada arteri besar sebagai taktik semula jadi untuk mendapatkan hasil yang paling berkesan. Walau bagaimanapun, dalam sesetengah orang, ia juga boleh menjejaskan arteriol kecil.

Punca vasodilatasi dan
vasokonstriksi

Oleh kerana tubuh memerlukan darah untuk beroperasi secara berterusan, vasodilatasi dan vasokonstriksi boleh bermula pada bila-bila masa di mana-mana bahagian tubuh. Punca vasodilatasi ialah vasodilators, termasuk:

Pengeluaran hormon yang luar biasa

Isyarat saraf

Ubat-ubatan tertentu, seperti ubat-ubatan yang ditetapkan untuk tekanan darah tinggi

Histamine dan asid laktik

Aktiviti fizikal

Perubahan dalam habitat hidup.

Begitu juga, penyebab vasokonstriksi adalah vasokonstriktors, termasuk:

Penggunaan kafein berlebihan

Penggunaan tembakau

Penggunaan alkohol

Ubat antihistamin

Penyalahgunaan dadah

Stimulan

Peningkatan pengambilan natrium dan monosodium glutamat

Walaupun ubat bertanggungjawab menyebabkan vasodilatasi atau vasokonstriksi, mengekalkan penggunaannya mungkin perlu disebabkan oleh kesan yang bermanfaat kepada kesihatan pesakit, terutama mereka yang mempunyai penyakit kronik seperti tekanan darah tinggi. Ia mungkin perlu mempertimbang kelebihan terhadap kesan sampingan apabila mempertimbangkan pelan rawatan.


Esofagus Barret

Definisi

Apa itu Esofagus Barret?

Esofagus Barrett adalah suatu keadaan di mana sel-sel lapisan esofagus dirosakkan oleh asid perut. Lapisan menjadi kelihatan tidak normal dan sama dengan lapisan perut.

Sel-sel dipanggil skuamus (flat) sel-sel biasanya memenuhi esofagus. Dalam esofagus Barrett, sel-sel menjadi jenis lain, yang dipanggil kolumnar (sel yang kelihatan seperti tiang). Kira-kira 5% hingga 10% daripada mereka yang mempunyai masalah ini menghidap kanser esofagus.

Apakah kebarangkalian Esofagus Barret?

Mereka yang mendapat penyakit refluks gastroeosfagus (GERD) – satu gejala kronik yang refluks asid mengalir dari perut ke akhir esofagus – sering mengalami esofagus Barrett. Anda boleh mengehadkan risiko anda dengan mengurangkan faktor risiko. Sentiasa berunding dengan doktor anda untuk maklumat lanjut.

Simptom-simptom

Apakah simptom-simptom Esofagus Barret?

Kebanyakan tanda-tanda yang serupa dengan orang-orang dengan refluks asid atau senak asid. Pedih ulu hati adalah ciri-ciri dan biasanya berlaku pada waktu malam, sering kesukaran untuk tidur

Gejala-gejala lain termasuk:

Sakit dada;

Kesukaran menelan;

Makanan terlekat;

Muntah;

Sesak nafas, semput;

Laryngitis dan serak.

Mungkin ada beberapa tanda-tanda atau gejala-gejala tidak disenaraikan di atas. Jika anda mempunyai sebarang kebimbangan mengenai gejala, sila berunding dengan doktor atau ahli farmasi.

Bila saya harus berjumpa doktor?

Jika anda mempunyai sebarang tanda-tanda atau gejala-gejala yang disenaraikan di atas atau mempunyai sebarang pertanyaan, sila berunding dengan doktor anda. Badan semua orang bertindak secara berbeza. Ia sentiasa terbaik untuk berbincang dengan doktor anda apa yang terbaik untuk keadaan anda.

Punca

Apakah Punca Esofagus Barret?

Puncanya tidak diketahui, tetapi ia dipercayai bermula daripada penyakit refluks asid. Ia boleh berlaku dalam 10% kepada 15% daripada orang-orang dengan refluks asid. Ia tidak turun-temurun dan tidak merebak dari seorang ke seorang.

Faktor-faktor Risiko

Apakah yang meningkatkan risiko saya kepada Esofagus Barret?

Terdapat banyak faktor-faktor risiko untuk esofagus Barrett, seperti:

Pedih ulu hati yang kronik dan refluks asid;

Esofagus Barrett adalah lebih biasa di kalangan orang dewasa yang lebih tua;

Lelaki lebih cenderung untuk menghidapi esofagus Barrett;

Kaum: orang Barat mempunyai risiko yang lebih besar penyakit ini daripada orang kaum lain;

Berat badan berlebihan. Lemak badan sekitar perut anda seterusnya meningkatkan risiko anda;

Merokok adalah bukan sahaja berbahaya kepada paru-paru dan sistem pernafasan tetapi juga memberi kesan kepada esofagus dan keupayaan penghadaman badan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Esofagus Barret didiagnosis?

Matlamatnya adalah untuk menghalang asid daripada refluks ke dalam esofagus. Ini melindungi lapisan esofagus dan boleh menghalang pembentukan esofagus Barrett.

Dadah boleh menghadkan jumlah asid mencapai lapisan. Ubat-ubatan ini termasuk antasid, H
2
-antagonists (contohnya, ranitidine, cimetidine), perencat pam proton (contohnya, omeprazole, lansoprazole), dan ubat-ubatan yang meningkatkan pergerakan gastrousus (contohnya, metoclopramide). Perencat pam proton adalah yang paling berkesan dalam pilihan.

Komplikasi utama adalah perkembangan kanser eosfagus, tetapi doktor boleh memantau esofagus oleh endoskopi dengan kerap untuk memeriksa kanser.

Bagaimana pesakit Esofagus Barret dirawat?

Doktor biasanya mendiagnos gangguan dengan menggunakan endoskopi (meletakkan tiub yang menyala ke dalam mulut dan turun ke dalam esofagus). Doktor memeriksa esofagus dan boleh mengambil mana-mana sampel di kawasan bermasalah (dengan biopsi, atau mengeluarkan sebahagian kecil tisu untuk kajian di bawah mikroskop).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Esofagus Barret?

Gaya hidup berikut dan rawatan rumah mungkin membantu anda menghadapi esofagus Barrett:

Ikut pelantikan doktor anda untuk memantau perkembangan gejala serta keadaan kesihatan anda;

Mendengar arahan doktor, tidak mengambil ubat-ubatan yang tidak disuruh atau meninggalkan dos;

Satu-satunya cara untuk mendiagnosis penyakit ini adalah dengan tisu biopsi melalui endoskopi. Doktor pakar gastroenterologi (seorang pakar yang merawat penyakit perut dan usus) akan melakukan ini.

Mengangkat kepala katil untuk mengelakkan refluks asid berlaku pada waktu malam.

Hubungi doktor anda jika anda mempunyai gejala berikut:

Heartburn;

Makanan terlekat di tekak anda;

Anda muntah;

Anda mempunyai masalah untuk menelan dan menurunkan berat badan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Anak Kencing Malam: Bagaimana Cara Menanganinya

Masalah kencing malam atau
bedwetting
 boleh terjadi kepada mana-mana kanak-kanak, tidak terkecuali anak anda. Apatah lagi jika anak anda sudah mula bersekolah. Namun, jika anak selalu kencing malam, apa yang perlu dilakukan?

 Ketahui cara bagaimana untuk menangani masalah ini dengan mengikuti panduan di bawah.

Tips tangani anak selalu kencing malam

Jika anak anda dalam lingkungan umur yang sesuai untuk bercerai lampin, mulakan cara didikan dengan tidak memberikan anak menyusu botol dua atau tiga jam sebelum waktu tidurnya.
Elakkan juga memberi anak minuman berkafein
 atau berkarbonat pada waktu malam kerana kafein hanya akan membuatkan anak anda untuk kencing lebih kerap.

Latih si kecil untuk ke bilik air sebelum masuk tidur untuk tangani masalah anak selalu kencing malam.

Pesan pada anak anda untuk bangun ke bilik air jika terasa ingin membuang air kecil. Jika anak anda takut untuk ke tandas seorang diri, pesan padanya untuk mengejutkan anda jika ingin membuang air kecil.

Bagi mengelakkan anak takut ke bilik air, sentiasa nyalakan lampu di tandas bagi memudahkannya jika terjaga daripada tidur.

Buat permulaan, kejutkan anak anda daripada tidur untuk pergi membuang air kecil selepas beberapa jam mereka tidur. Lama-kelamaan, mereka akan biasa dengan rutin tersebut.

Berikan
pujian pada anak
 anda jika dia berjaya untuk tidak kencing malam. Namun, jika ada beberapa kali anak anda terkencing malam, jangan mudah menghukum atau memarahi mereka.

Letakkan plastik pada tilam supaya mudah untuk anda membersihkan tilam dan menjaga kebersihan tilam daripada terkena air kencing.

Ajar anak anda tentang kebersihan dengan memberitahu mengapa mereka tidak boleh kencing malam.

Luangkan masa bersama anak sebelum tidur. Berikan mereka pelukan dan ciuman sebelum tidur agar mereka rasa tenang.

Jika masalah kencing malam anak anda kronik, cuba kaedah hipnosis yang dikatakan berkesan untuk
menangani masalah kencing malam.

Buat jadual tentang kencing malam anak anda. Ingat! Jadual yang dibuat bukan untuk memalukannya tetapi untuk memberi semangat kepadanya. Sebagai contoh, anda boleh tandakan bintang pada hari yang dia tidak kencing malam. Hal ini akan membantunya bersemangat untuk berusaha tidak kencing malam.

Sebagai ibu bapa, anda perlu banyak bersabar. Sentiasa berfikiran positif dalam menghadapi masalah ini. Anggap ia sebagai satu peluang untuk anda merapatkan diri dengan anak anda.

Selain itu, anda juga perlu meniupkan semangat
kepada anak untuk berhenti daripada kencing malam. Beritahu anak anda masalah kencing malam turut dihadapi oleh kanak-kanak lain. Terangkan kepadanya bagaimana masalah itu berlaku dan cara mencegahnya.

Jika semua usaha ini tidak berhasil untuk tangani masalah anak selalu kencing malam, mintalah bantuan doktor. Doktor akan memberikan ubat bagi menangani masalah kencing malam.


Sakitnya Rasa Putus Cinta, Apa Kesan Patah Hati Pada Kesihatan Diri?

Hidup ini umpama roda, kadangkala kita berada di atas dilambung dengan kebahagiaan dan kadang kita di bawah dilanda kesedihan, seperti momen kita mengalami patah hati.

Patah hati merupakan satu
kesakitan emosi yang dramatik
. Kesakitan itu turut boleh dirasai di dada, tekak mahupun di perut.

Hati akan terasa kepedihan yang tidak tertanggung, bagai dirobek-robek oleh pisau dan inilah yang dikatakan patah hati.

Perkara ini boleh berlaku dalam pelbagai situasi sama ada melibatkan perhubungan bersama orang tersayang, kehilangan persahabatan, dibuang kerja, kematian keluarga dan banyak lagi.

Kenapa patah hati terlalu menyakitkan?

Anda mungkin pernah tertanya-tanya, mengapa perkara ini boleh menjadi sesuatu yang menyakitkan hingga mengganggu aktiviti harian anda.

Kajian menjelaskan bahawa otak mengkategorikan
kesakitan emosi daripada patah hati sama seperti kesakitan fizikal.

Dan ini mungkin dapat menjelaskan kenapa perasaan itu menyebabkan kecederaan fizikal yang sebenarnya.

Hal ini juga berkait rapat dengan hormon kerana badan kita menghasilkan banyak hormon setiap hari bagi tujuan yang berbeza, termasuklah jatuh cinta ataupun putus cinta dengan seseorang.

Tahukah anda, cinta itu boleh menjadi satu ketagihan?

Ia sama seperti dadah kerana otak kita merembeskan hormon-hormon tertentu apabila kita mula rapat dan menyayangi seseorang atau sesuatu.

Antara hormon yang terlibat ialah dopamin dan oksitosin kerana ia berfungsi membuatkan kita rasa senang dan bahagia.

Oleh itu, kita cenderung untuk ulang kembali tingkah laku tersebut dan apabila kita sedang dilamun cinta, hormon tersebut akan dikeluarkan dengan lebih banyak.

Namun, apabila patah hati terjadi, kesemua hormon ini akan turun dan digantikan dengan hormon stres, kortisol.

Hormon kortisol yang terlalu banyak akan menyebabkan kegelisahan, jerawat, kenaikan berat badan dan banyak lagi perkara yang memudaratkan kesihatan mental dan fizikal.

Kesan-kesan patah hati harus dipandang dan diambil serius kerana impaknya mungkin menjadi lebih teruk daripada sangkaan.

Impak patah hati terhadap kesihatan diri

1. Stres

Ketika anda sedang dalam fasa putus cinta, hormon kortisol dan adrenalin akan dibebaskan oleh badan.

Hormon-hormon ini mempunyai kesan sampingan yang negatif daripada otot ke kulit anda, ini juga termasuklah sistem imun badan.

Hormon stres akan dikeluarkan dalam kuantiti yang banyak dan ini akan mengakibatkan perubahan pada jantung dan tekanan darah.

Putus cinta bukanlah perkara yang susah namun kesan daripadanya boleh kekal buat masa yang lama bagi sesetengah individu.

2. Kesukaran untuk tidur

Hormon stres yang dilepaskan ketika fasa putus cinta boleh menyebabkan
tidur anda terganggu.

Kurang tidur
 akan mengundang pelbagai komplikasi kepada kesihatan seperti kesakitan pada otot badan dan rasa lesu sentiasa.

Mempunyai tahap tekanan yang tinggi menyebabkan anda kurang tidur dan mengakibatkan tahap stres anda bertambah-tambah, ini akan memburukkan lagi situasi.

3. Sindrom
withdrawal

Terdapat kajian yang melaporkan patah hati akan mengaktifkan suatu mekanisma di dalam otak yang sering dikaitkan dengan bahan-bahan berkaitan dadah seperti kokain dan opioid.

Oleh itu, sindrom
withdrawal
ini akan terjadi dan memberikan kesan yang sangat mendalam apabila kita kehilangan sesuatu yang amat bermakna dan disayangi.

Individu yang sedang melalui fasa ini tidak akan mampu untuk fokus, berfikir dan berfungsi secara normal dalam rutin harian mereka.

4. Masalah penghadaman

Antara masalah penghadaman yang kronik dalam perubatan ialah Sindrom Kerengsaan Usus (IBS).

Bagi mereka yang sudah mempunyai masalah ini, stres dan kegelisahan akan membuatkan keadaan bertambah melarat.

Berada dalam tekanan dalam jangka masa lama akan menambahkan lagi simptom IBS dan pedih ulu hati.

Individu sebegini harus menguruskan emosi dengan betul seperti melakukan perkara atau aktiviti yang mampu memberi ketenangan agar simptom-simptom ini dapat dikurangkan dan terkawal.

5. Kenaikan berat badan

Ketika dalam fasa patah hati, kita akan cenderung untuk makan dengan banyak dan menyebabkan
kenaikan berat badan yang mendadak
.

Ini terjadi apabila kita memilih makanan sebagai tempat untuk melarikan emosi daripada perkara yang menyedihkan.

Apabila seseorang patah hati, individu tersebut akan berasa tidak berdaya untuk melakukan apa-apa. Duduk dan makan akan menjadi satu solusi yang mudah bagi mengalihkan perhatian mereka.

Utamakan kesihatan diri biarpun patah hati

Satu pengajaran besar yang dapat anda ambil daripada artikel ini ialah
kepentingan dalam penjagaan kesihatan diri
.

Wahai pembaca sekalian, walau apa pun situasi menyakitkan dan menyedihkan yang sedang dihadapi, janganlah sampai mengabaikan kesihatan.

Bersedih itu normal namun biar berpada-pada, jangan sampai memakan diri.


Ibu, Ini 4 Cara Panaskan Susu Badan Yang Betul! Barulah Tak Rosak Dan Kekal Berkhasiat

Amat penting untuk
para ibu
 mengetahui cara panaskan susu badan yang betul. Ini kerana kebanyakan bayi lebih gemar menyusu susu yang telah dipanaskan.

Memanaskan su
su i
bu juga membantu konsistensi selepas ia disimpan dalam peti sejuk atau dibekukan. Ini kerana kedua-dua proses penyimpanan tersebut ‘memisahkan’ antara lemak dan cecair.

Sama ada cara panaskan susu ibu guna air panas atau hanya membiarkan susu cair di bawah suhu bilik, kedua-duanya boleh membantu memudahkan susu kembali kepada konsistensi asal.

Ingin tahu cara yang betul untuk memanaskan susu ibu? Kenalah teruskan membaca artikel ini.

Untuk mendapatkan lebih banyak info tentang Keibubapaan, sila dapatkannya

di sini.

Keperluan memanaskan susu ibu

Sebenarnya, anda tidak perlu memanaskan susu ibu. Ini kerana
susu badan
 tidak perlu mencapai suhu tertentu selepas dicairkan sebelum diberikan kepada si kecil.

Ini bermakna, selagi ia menjadi cecair, tanpa sebarang kristal ais, ia selamat untuk disusukan kepada bayi.

Namun, kita tidak dapat menafikan hakikat kebanyakan bayi lebih sukakan susu ibu yang suam/hangat.

Jadi dengan memanaskannya, ia dapat menghilangkan rasa sejuk dan menjadikan
sesi penyusuan
 lebih menyelesakan. Susu ibu yang hangat juga dapat membantu menenangkan si kecil.

Cara panaskan susu badan

Berikut merupakan cara panaskan susu badan untuk ibu cuba:

#Cara panaskan susu ibu guna air panas

Untuk memanaskan susu ibu daripada peti sejuk:

Ambil susu ibu dari peti ais dan ketepikan.

Tuangkan
air suam
 – bukan air panas mendidih – ke dalam cawan atau mangkuk.

Letakkan beg atau
botol susu
 bertutup dalam mangkuk berisi air suam. Penting untuk memastikan susu yang hendak dipanaskan disimpan di dalam bekas bertutup.

Biarkan bekas susu terendam di dalam air suam selama 1-2 minit sehingga susu ibu mencapai suhu yang dikehendaki.

Dengan tangan yang bersih, tuangkan susu ibu ke dalam botol. Jika ia sudah berada di dalam botol,
letakkan puting
 susu.

Swirl
 atau pusing-pusingkan botol susu untuk mencampurkan lemak dan cecair jika ia terpisah.
Jangan menggoncangkan (
shake
) botol!

Sebaiknya uji suhu susu ibu sebelum diberikan kepada si kecil. Lakukannya dengan menitiskan susu ke
pergelangan tangan
– susu seharusnya suam dan bukannya panas.

Jangan sesekali mencelup jari ke dalam susu, ini boleh meningkatkan risiko penyebaran kuman.

Anda juga boleh memanaskan susu dengan mengalirkan air paip panas ke botol atau beg susu yang tertutup. Namun kaedah ini memakan masa dan juga membazir air. Anda juga berdepan risiko
tangan melecur
 jika menggunakan cara panaskan susu ibu guna air panas ini.

#Memanaskan susu ibu yang dibekukan

Bawa keluar jumlah susu yang dibekukan dan disimpan ke dalam
peti ais
 untuk membolehkan ia mencair semalaman. Kemudian, anda ikuti langkah yang sama seperti memanaskan susu ibu daripada peti sejuk.

Sekiranya memerlukan susu dalam kadar segera dan hanya
mempunyai susu
 dipam
 yang telah dibekukan, anda boleh memanaskan susu ibu tersebut menggunakan kaedah yang sama.

Cuma apa yang membezakan adalah ia perlu direndam di dalam air suam untuk tempoh antara 10-15 minit atau lebih lama.

Cara panaskan susu badan: Bahaya jika terlebih panas

Kebimbangan jika terlebih memanaskan susu ibu adalah boleh menyebabkan mulut dan
 kulit sensitif
 si kecil terbakar semasa cuba meminum susu atau menyentuh botol yang panas.

Suhu yang terlalu panas juga boleh merosakkan
susu ibu
 – memusnahkan banyak nutrien penting diperlukan bayi.

Sekiranya tanpa sengaja terlebih memanaskan sebotol susu, anda boleh menyejukkannya dan ia lebih selamat untuk diberikan kepada si kecil. Paling penting, pastikan ia digunakan dalam tempoh masa 2 jam sahaja.

Perkara perlu dielakkan dalam cara panaskan susu badan

#Penggunaan ketuhar gelombang mikro

Jangan menggunakan
 microwave
 untuk memanaskan susu ibu. Ini kerana ketuhar gelombang mikro tidak memanaskan makanan secara sekata, jadi ia boleh menghasilkan bintik panas yang berbahaya kepada si kecil.

Alat pemanas ini juga dipercayai merosakkan nutrien dan antibodi dalam susu ibu.

Tetapi anda boleh
menggunakan
microwave
 untuk memanaskan air yang akan digunakan untuk merendam susu badan.

Baca juga:

#Memanaskan semula

Jangan memanaskan semula
 atau menyimpan semula baki susu yang telah dipanaskan (sekiranya masih berbaki).

Bahkan jika susu masih banyak tetapi sudah berada di dalam suhu bilik untuk tempoh lebih 2 jam, sebaiknya ia dibuang.

Kenapa susu ibu berbau pelik?

Selepas mencuba cara panaskan susu badan di atas, anda mungkin perasan susu mengeluarkan bau agak berbeza.

Ini kerana enzim yang dipanggil lipase memecahkan lemak dan membebaskan asid lemak – satu proses yang membantu menghalang pertumbuhan bakteria berbahaya.

Ada ibu yang menyatakan
susu yang disimpan
 di dalam peti ais atau dibekukan mempunyai bau sabun atau tengik (
rancid
).

Sekiranya anda menyimpan dengan cara yang betul, ia pasti selamat dan baik untuk digunakan.

Akhir kata

Secara umumnya, susu ibu yang disimpan dengan kaedah yang betul di dalam peti sejuk atau dibekukan boleh dipanaskan bagi memudahkan proses penyusuan.

Sentiasa gunakan beg penyimpanan atau botol yang direka khas untuk menyimpan susu ibu
selepas dipam
.

Semoga perkongsian berkaitan cara panaskan susu badan ini bermanfaat untuk semua ibu di luar sana!


Menyusu Anak Dengan Susu Badan Kurangkan Risiko Bayi Demam Selepas Vaksin? Ini Faktanya!

Seperti orang dewasa, bayi juga boleh
mengalami demam
 selepas menerima suntikan imunisasi. Tetapi kajian menunjukkan jika ibu menyusu anak selepas suntikan, risikonya akan berkurang.

Ikuti penjelasannya dalam artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Menyusu anak dengan susu badan mengurangkan risiko demam selepas suntikan?

Berdasarkan kajian, bayi yang mendapat
penyusuan susu ibu secara eksklusif
 dikatakan berkemungkinan untuk mengalami demam selepas vaksinasi rutin berbanding mereka yang menyusu separa atau hanya
menerima susu formula
.

Kebanyakan bayi akan menjadi
mudah meragam
 dan demam selepas suntikan vaksin – mengakibatkan kesukaran untuk tidur bagi seisi keluarga dan mungkin menyebabkan timbul kebimbangan
bagi ibu bapa
.

Ia adalah hasil penyelidikan yang dijalankan di pusat vaksinasi di Naples, Itali.

Kelebihan menyusu anak

American Academy of Pediatrics
(AAP) mengesyorkan menyusu badan secara eksklusif ini diteruskan untuk 6 bulan pertama
kehidupan bayi
 dan sekurang-kurangnya meneruskan penyusuan bagi tempoh setahun yang pertama.

Selain mengurangkan masalah
sindrom kematian bayi mengejut (SIDS)
, obesiti, asma, diabetes dan beberapa kanser, menyusu anak juga menurunkan risiko si manja untuk mendapat jangkitan telinga,
jangkitan saluran pernafasan
 dan beberapa penyakit berjangkit lain.

Kajian yang dilakukan

Dalam kajian tersebut, bayi diberikan dos 1 atau 2 suntikan imunisasi
6 dalam 1
 untuk mencegah penyakit difteria, tetanus (kancing gigi),
pertussis (batuk kokol)
, poliomyelitis, Hepatitis B dan jangkitan Haemophilus influenzae jenis b bersama vaksin untuk melawan pneumokokus meningitis.

Ibu-ibu diajar cara
mengambil suhu
 secara rektal dan perlu mengukur suhu pada waktu malam selepas suntikan selama 3 hari.

Daripada 460 bayi, peratusan jumlah bayi yang demam adalah seperti berikut:

25% bayi yang diberikan susu ibu secara eksklusif

31% bayi menyusu separa

53% bayi yang diberikan susu formula

Kesan perlindungan menyusu anak turut mengambil kira faktor risiko lain untuk demam seperti dos vaksin, ibu merokok, tahap pendidikan ibu dan kehadiran anak lain dalam rumah.

Secara tidak langsung, berdasarkan kajian dapat disimpulkan bahawa bayi yang mendapat susu ibu secara eksklusif kurang berisiko
mengalami demam
 selepas vaksinasi.

Faktor menyusu anak mengurangkan risiko demam

Walau bagaimanapun, bagaimana menyusukan anak secara eksklusif dapat mengurangkan kemungkinan si manja mengalami demam selepas suntikan adalah tidak jelas.

Tetapi ia dipercayai kerana kandungan bahan antiradang tertentu dalam susu ibu yang berpotensi mengurangkan risiko demam tersebut.

Terdapat data dan penyelidikan menunjukkan antibodi ibu dipindahkan semasa penyusuan susu badan dan boleh melindungi si manja daripada jangkitan virus.

Ia juga mungkin disebabkan fakta bahawa bayi yang menyusu badan kurang berkemungkinan menolak penyusuan apabila tidak sihat kerana ia memberikan mereka keselesaan semasa sakit.

Umumnya, suntikan imunisasi boleh menimbulkan traumatik untuk bayi dan
proses penyusuan
 dapat mengurangkan ketidakselesaan yang dialami.

Lebih baik lagi, menyusu anak juga meningkatkan keberkesanan imunisasi pada bayi.

Baca juga:

Jenis-jenis suntikan imunisasi yang diperlukan bayi

Anda sudah sedia maklum penyusuan dapat meringankan komplikasi vaksin. Tetapi apakah vaksin yang perlu diambil si manja?

Berikut dikongsikan beberapa jenis vaksinasi bayi wajib di Malaysia di bawah Program Imunisasi Kebangsaan (NIP) dan fungsinya, seperti:

#BCG

Tuberkulosis (TB)
 – Merupakan penyakit menular dan boleh membawa maut.

Tanpa suntikan imunisasi ini, si kecil berisiko untuk mengalami kerosakan paru-paru, meningitis TB dan penyakit tulang.

#DTap

Difteria
 – Boleh menyebabkan penyumbatan saluran udara dan boleh mengakibatkan kerosakan jantung dan otak.

Pertussis (Batuk berterusan)
 –
Batuk yang teruk
 dan berpanjangan yang boleh menyebabkan jangkitan paru-paru dan otak.

Tetanus (
Lockjaw
)
 – Kekejangan otot yang teruk yang boleh menyebabkan kematian.

#Polio

Poliomyelitis (Polio)
 – Kelemahan otot kekal yang boleh menyebabkan kelumpuhan, terutama pada kaki.

#MMR

Campak
 – Sangat berjangkit, dicirikan oleh demam, batuk, hidung berair dan ruam.

Keadaan boleh bertambah teruk dengan masalah radang paru-paru, ensefalitis dan
otitis media (jangkitan telinga tengah).

Beguk
– Sangat berjangkit, menyebabkan pembengkakan kelenjar di belakang rahang. Boleh mengakibatkan keradangan testis sehingga menyebabkan kemandulan.

Rubella (campak Jerman)
 – Boleh disebarkan oleh wanita hamil ke
bayi dalam kandungan
, yang mengakibatkan sindrom rubella kongenital.

#Hepatitis B

Berpunca daripada virus hepatitis B yang menyebabkan hati menjadi bengkak (radang).

Bagi sesetengah individu, virus boleh tinggal di dalam tubuh untuk tempoh lama dan mengakibatkan masalah hati serius termasuklah
kanser hati.

#Haemophilus influenzae jenis b

Sering disebut sebagai Hib –  jangkitan bakteria serius dan boleh menyebabkan meningitis – keradangan pada penutup luar otak.

Jika si manja tidak mendapat suntikan imunisasi ini, mereka berisiko mengalami kerosakan otak, pekak, epilepsi atau separa buta.

Ia juga boleh menyebabkan keradangan dan bengkak tekak,
kesukaran menelan
 dan bernafas serta jangkitan yang boleh menjejaskan bahagian tubuh lain seperti darah, paru-paru, kulit, tulang dan sendi.

Jadi berdasarkan penyelidikan tersebut, ibu-ibu amat digalakkan untuk menyusukan si manja selepas vaksin bagi mengurangkan risiko mereka mengalami demam.


Bagaimana untuk Menguruskan Mata Letih

Mata letih berpunca daripada pedih, gatal-gatal, letih. Ia adalah keadaan yang popular dan jarang menyebabkan kesan yang serius. Mungkin, ia tidak boleh dihalang tetapi ia tidak membawa kepada kerosakan mata. Ketahui cara menguruskannya.

Apakah mata letih?

Mata letih adalah simptom, ia bukan penyakit mata. Ia akan berlaku selepas anda bekerja untuk masa yang lama seperti memandu kereta, menggunakan komputer, membaca. Sekiranya anda berasa tidak selesa apabila melihat sesuatu, anda mempunyai sindrom yang dipanggil ketegangan mata. Biasanya, ia akan hilang selepas mata anda berehat. Tetapi dalam beberapa kes, ketegangan mata adalah isyarat dari beberapa masalah mata yang perlu dirawat.

Mengapakah anda mendapat ketegangan mata?

Dalam kehidupan semasa, sebab yang paling biasa membuatkan mata letih adalah kerana penggunaan komputer dalam masa yang panjang. Rata-rata, setiap orang dewasa menggunakan komputer riba sekurang-kurangnya lapan jam sehari, yang menjadikan orang berkedip kurang daripada normal, dan menyebabkan mata kering. Di samping itu, apabila anda cuba melihat dalam kegelapan, otot kelopak mata anda, tanpa sedar mesti mengetap lebih kuat. Ia merangsang kesakitan dari menggunakan otot-otot dan boleh menyebabkan lebih banyak kesusahan.

Orang yang mengalami sakit kepala atau penglihatan kabur, mungkin menjadi lebih buruk dengan masalah mata ini. Dalam kes-kes seperti miopia, hiperopia, astigmatisme, kita memerlukan cermin mata untuk menonton dengan betul. Bagi mereka yang tidak cukup tidur atau kerap bekerja di bawah tekanan dan menjadi penat juga boleh membuatkan simptom-simptom ini lebih teruk.

Apakah tanda mata letih?

Simptom-simptom mata letih adalah seperti berikut:

Mata rengsa

Mata kering

Mata berair

Penglihatan kabur

Kepekaan pada cahaya

Kesakitan pada mata

Mata merah

Perubahan besar dalam penglihatan

Sekiranya anda mengalami masalah ini, anda harus mengambil ujian oftalmologi. Ia boleh disebabkan oleh ketegangan mata tetapi jika ia tidak hilang selepas berehat, mungkin ia adalah simptom penyakit mata yang lain. Oleh itu, anda perlu berjumpa dengan doktor mata dengan segera jika simptom ini berlangsung lama dan berlaku lebih kerap.

Bagaimanakah cara untuk mencegah?

Sebenarnya, untuk mengelakkan ketegangan mata adalah mudah. Ia boleh dicegah dengan melepaskan tabiat buruk seperti duduk hampir dengan televisyen, menghabiskan masa yang lama pada skrin komputer, berhubung dengan telefon atau peranti digital lain, dan lain-lain.

Anda harus mengatur masa yang munasabah antara bekerja dan santai. Suplemen nutrien penting untuk mata. Yang penting ialah tidur yang cukup. Orang dewasa harus tidur cukup 6-7 jam sehari dan tidur sebelum jam 11 malam untuk melindungi bukan hanya mata anda tetapi juga hati anda.

Mata letih bukanlah masalah berbahaya. Anda boleh melaluinya tanpa perlu bimbang dan meningkatkan kualiti hidup untuk mengelakkannya.


Sudah Mencarum Insurans Perubatan, Tapi Ada Ke 'Cover' Khidmat Kaunseling & Mental?

Buat pemilik insurans perubatan yang mungkin
mengalami masalah jiwa dan perlukan bimbingan
, adakah caruman anda itu termasuk kaunseling individu?

Ini merupakan antara persoalan yang selalu pencarum terfikir dan tertanya kerana kurangnya pengetahuan umum mengenai perkara yang agak penting ini.

Jika anda juga merupakan salah seorang daripada individu tersebut, sila teruskan membaca artikel ini untuk tahu tentangnya dengan lebih mendalam lagi.

Bukan hanya kemahuan tapi kepentingan!

Simpanan di dalam tabung atau bank adalah mungkin tidak memadai serta mencukupi jika berlaku kecemasan kesihatan kerana ia telah digunakan terlebih dahulu.

Selain itu, kita juga mungkin tidak akan tahu apa dan bila kita berisiko mengalami sebarang penyakit yang memerlukan pembiayaan sama ada dari aspek fizikal atau mental.

Maka dengan itu,
 kita semua harus mencarum dalam sebuah insurans perubatan
 dengan tujuan menampung segala belanja yang harus ditanggung di saat kita jatuh sakit kelak.

Namun, benarkah kebanyakan insurans perubatan kini lebih fokus pada fizikal berbanding mental?

Insurans lebih fokus pada fizikal daripada mental

Apabila berbicara mengenai kesihatan, kita semua sering hanya berfokuskan pada kesihatan fizikal manakala kesihatan mental pula seperti dianaktirikan.

Buktinya adalah di mana pelbagai jenis penyakit fizikal termasuk yang kronik telah termaktub di dalam senarai penyakit yang akan dibiaya oleh insurans.

Namun, bagaimana pula dengan
penyakit mental seperti kemurungan, kegelisahan
 dan lain-lain? Ramai yang tidak tahu jika ia turut termaktub dalam senarai.

Ia juga mungkin disebabkan oleh faktor di mana aspek kesihatan mental ini kurang diberikan perhatian berbanding kesihatan fizikal individu di Malaysia.

Jadi, di sini kami akan mencuba untuk menjawab persoalan yang masih ramai belum tahu.

Insurans perubatan & masalah berkaitan mental

Sekiranya berlaku sebarang masalah berkaitan kesihatan mental pada individu, apa yang perlu dilakukan tentu sahaja berjumpa dengan doktor untuk bantuan.

Selain mendapatkan rawatan dan ubatan untuk merawat kondisi tersebut, ada satu lagi perkara yang sebenarnya sama penting iaitu kaunseling individu.

Sebagaimana yang kita semua sudah tahu,
 insurans perubatan memang akan membiaya segala kos
 untuk rawatan dan ubatan yang diberikan kepada anda.

Pun begitu, bagaimana pula dengan terapi-terapi yang tidak termasuk di dalam rawatan atau ubatan seperti kaunseling individu? Ia masih menjadi tanda tanya.

Hakikatnya, ia mungkin agak berbeza bergantung kepada polisi insurans perubatan anda itu.

Insurans akan @ tidak cover kaunseling individu?

Jawapan mudahnya adalah majoriti daripada pelan insurans perubatan di dunia dan negara kita ini mungkin tidak akan membiayai sebarang kos untuk masalah mental.

Hal ini demikian kerana kebanyakan masalah mental seperti kemurungan dan kegelisahan ini mungkin adalah sedikit sukar untuk dibuktikan secara klinikal.

Sebagai contoh, pesakit depresi itu mungkin tidak nampak simptomnya namun mereka sedang bertarung di dalam otak dan jiwa yang memerlukan bantuan.

Disebabkan ketiadaan diagnosis yang mampu menyokong penderita penyakit mental itu, maka kebanyakan insurans perubatan mungkin tidak akan ‘cover‘.

Mungkin akan ada pengecualian?

Pun begitu, mungkin akan ada pengecualian di sini kerana telah wujud serta akan wujud banyak polisi baharu berkaitan insurans perubatan dengan kesihatan mental.

Apa yang lebih menarik adalah di mana polisi tersebut mungkin akan
membiaya setiap kos rawatan dan ubatan termasuk kaunseling
 individu yang tidak bernasib baik.

Terima kasih juga patut diucapkan kepada
Mental Health Parity and Addiction Equity Act and the Affordable Care Act
yang menekankan agar kesemua syarikat dan ejen insurans agar tidak hanya berfokuskan kepada kesihatan fizikal sahaja malahan kesihatan mental juga.

Jadi, anda perlu lebih bijak untuk memilih dan mencarum di dalam mana-mana polisi yang akan memberi manfaat terhadap kesihatan fizikal serta mental anda.

Ia perlu untuk lebih sihat!

Sesuai dengan saranan pelbagai pakar dan organisasi agar
kesihatan mental juga dapat dibela
, ia adalah suatu langkah yang akan memicu kemajuan kesihatan dunia.

Dengan adanya polisi sebegini, maka penderita penyakit mental tidak lagi perlu malu dan takut untuk mendapatkan bantuan daripada pakar seperti kaunseling individu.

Di negara kita juga, Kementerian Kesihatan Malaysia (KKM) menyambut baik inisiatif syarikat insurans di negara ini yang menawarkan polisi perlindungan insurans untuk penyakit berkaitan mental, bagi mengurangkan beban kos pembiayaan pesakit berkenaan.

Konklusinya, insurans perubatan mungkin tidak akan membiayai masalah dan penyakit berkaitan mental namun perkara ini dilihat akan berubah pada masa akan datang.


Susah Hamil Kembar Sebab Tak Ada Keturunan? 4 Cara Ini Mungkin Boleh Bantu!

Mungkin ramai pasangan suami isteri yang teringin namun tidak tahu cara buat anak kembar yang mampu tingkatkan potensinya.

Ramai yang
 percaya bahawa sejarah keluarga atau genetik
 merupakan faktor paling utama dalam usaha hamil anak lebih daripada seorang.

Ya, ia memang merupakan sesuatu yang tidak dapat disangkal lagi, namun
ada beberapa lagi tip lain seks hamil anak kembar
.

Ingin tahu dengan lebih lanjut? Jom sama-sama kita semua ikuti artikel ini!

Baca lebih lanjut tentang Kesihatan Seksual
di sini.

Faktor terjadinya kehamilan kembar ini

Menurut kepercayaan orang lama, anda harus mempunyai susur galur keturunan yang pernah mengalami kehamilan kembar untuk mendapatkannya.

Ya, ia memang benar namun wujud juga
 faktor-faktor lain yang mempengaruhinya
 termasuklah:

Sejarah keluarga
 – Peratusan hamil anak kembar adalah tinggi jika ada ahli keluarga yang berketurunan kembar terutamanya daripada sebelah ibu

Etnik
 – Etnik yang berkulit gelap seperti dari Afrika dikatakan lebih cenderung untuk mengandung dan lahirkan anak kembar

Usia
 – Wanita berusia 35 tahun ke atas dipercayai lebih tinggi peluang mempunyai anak kembar terutamanya jenis tidak seiras

Diet
 – Wanita yang mengambil diet rendah lemak kurang cenderung hamil kembar berbanding yang mengambil diet tinggi lemak

BMI
 – Wanita yang mempunyai BMI lebih tinggi mempunyai lebih peluang untuk mendapat kehamilan kembar

Kehamilan

terdahulu
– Jika wanita pernah lahirkan bayi kembar sebelum ini, maka peluang untuk mengandung bayi kembar lebih tinggi

Sekiranya anda dan pasangan langsung tidak mempunyai faktor-faktor di atas, bolehkah kalian
mencuba untuk mengandung anak kembar
?

Cara buat anak kembar yang boleh dicuba!

Sesungguhnya hal berkaitan kehamilan ini adalah bersangkut dengan soal rezeki, jadi kuasa alam semula jadi inilah penentu segala.

Pun begitu, adalah tidak salah untuk kita berikhtiar sebelum bertawakal di dalam usaha mencapai impian untuk hamil anak kembar.

Persoalannya, bagaimana cara buat anak kembar yang boleh dicuba?
Wujudkah sebarang cara seks hamil
 lebih daripada seorang bayi?

#1. Ambil ubat kesuburan

Pertama sekali, anda mungkin boleh cuba ambil ubat kesuburan yang mampu
 meningkatkan tahap kesuburan
 serta merangsang pengeluaran sperma atau telur.

Apabila lebih banyak sperma dan telur yang berjaya dihasilkan, maka wujud kecenderungan untuk lebih daripada 1 sperma dan 1 telur untuk disenyawakan.

Antara ubat kesuburan yang popular dan sering digunakan adalah
Clomiphene
 dan
Gonadotropin
.

#2. Jaga diet pemakanan

Kajian saintifik menunjukkan bahawa ada makanan tertentu yang mampu meningkatkan peluang anda hamil zuriat kembar.

Antara jenis makanan yang dimaksudkan itu adalah seperti berikut:

Ubi kayu

Ubi keladi

Produk tenusu

Karbohidrat kompleks

Empulur nenas

Selain makanan,
pengambilan suplemen tambahan seperti asid folik
 juga sangat penting untuk sebarang jenis kehamilan ya?

#3. Jarak kehamilan

Antara cara buat anak kembar lain adalah dengan mempunyai jarak yang cukup di antara satu kehamilan dengan yang seterusnya.

Sekiranya anda hamil kembali terlalu cepat setelah melahirkan dan mempunyai anak, peluang untuk hamil kembar adalah rendah.

Cara buat anak kembar #4. IVF

Akhir sekali, anda juga mungkin mahu cuba
prosedur rawatan kesuburan in-vitro (IVF)
.

Baca lagi artikel berkaitan:

7 Sebab Pasangan Kena Buat IVF, Namun Waspada Dengan 3 Risiko Ini Ya!

Sedang Jalani Rawatan IVF, Boleh Ke Jika Lakukan Hubungan Kelamin? Ini Penjelasannya

Kata Implantasi IVF Berkesan Untuk Hamil, Tapi Kenapa Ada Yang Gagal? Ini 4 Sebabnya!

Prosedur ini akan melibatkan doktor mengekstrak telur dan mengambil sperma yang kemudiannya digabungkan secara manual di dalam makmal.

Setelah berjaya disenyawakan, embrio tersebut kemudiannya akan dipindahkan ke dalam rahim si ibu itu.

Wujudkah cara buat anak kembar yang lain?

Ada yang berpendapat
wujud cara melakukan seks hamil zuriat kembar
 namun sehingga kini ia masih belum dapat dibuktikan secara saintifik.

Konklusinya, kehamilan kembar itu sesuatu yang pasti akan menerujakan namun tidak semua pasangan yang berpeluang memilikinya.

Sekiranya gagal, ia tidak bermakna kalian perlu menyalahkan diri sendiri, pasangan atau takdir kerana zuriat itu adalah kurniaan Tuhan kepada kita.


Kononnya Untuk Lepas Stres, Tabiat Merokok Pula Boleh Memicu Kemurungan!

Tabiat merokok selalunya dikaitkan dengan
 masalah kesihatan seperti kerosakan paru-paru
, masalah berkaitan kesuburan, strok, kanser dan sebagainya. Tetapi mungkinkah ia juga boleh mengakibatkan kemurungan?

Untuk mendapatkan lebih banyak informasi tentang Habit Sihat, anda boleh klik
di sini
.

Kaitan antara tabiat merokok dengan kemurungan

Menurut pengarang utama kajian, Profesor Hagai Levine dari
Hebrew University-Hadassah Braun School of Public Health and Community Medicine di Jerusalem
, Israel, dalam kajian sedia ada menunjukkan
tabiat merokok
 boleh menyumbang kepada faktor yang menjurus kepada masalah kemurungan.

Sebagai contoh,
risiko mengalami kemurungan
 atau turut dikenali sebagai depresi adalah dua kali ganda untuk berlaku dalam kalangan individu yang merokok berbanding individu bukan perokok, walaupun masih tidak terdapat sebab yang jelas untuk menerangkan mengenai perkara ini.

Manakala bagi sesetengah pengkaji, mereka percaya bahawa tabiat merokok boleh
mengakibatkan masalah kemurungan
 dan bukan sebaliknya.

Selain itu, dalam beberapa penyelidikan lain mendapati,
 individu yang tidak pernah merokok
 secara umumnya akan mempunyai kualiti
kehidupan
 yang lebih baik berdasarkan penilaian kualiti hidup yang berkaitan dengan kesihatan
(health-related quality of life
– HRQoL).

Malahan mereka juga dikatakan akan kurang mengalami
isu berkaitan kebimbangan dan depresi
.

Bagi memperjelaskan lagi hasil penyelidikan tersebut, Prof. Hagai dan pasukan saintisnya memutuskan untuk melakukan kajian bagi mengkaji hubungan antara HRQoL dan tabiat merokok dalam kalangan pelajar di Serbia.

Ini kerana terdapat beberapa kajian sama yang lain telah mengkaji hubung kait ini di negara berpendapatan rendah dan sederhana.

Profesor Hagai memilih Serbia kerana terdapat lebih daripada 25 peratus individu yang tinggal di Serbia dan negara-negara Eropah Timur mempunyai tabiat merokok ini.

Ini sekali gus menjadikan ia sebagai antara alasan mengapa kajian melibatkan subjek dalam populasi ini sebagai satu perkara yang menarik. Selain daripada itu, lebih sepertiga
pelajar
di Serbia
adalah perokok
.

Kajian data yang melibatkan dua isu utama ini

Pastinya kebanyakan daripada kita sudah sedia maklum mengenai
akibat merokok
 kepada
kesihatan fizikal
secara keseluruhannya.

Tetapi dalam satu kajian terbaru yang dilakukan, menunjukkan terdapat hubung kait antara tabiat
 ini
dengan masalah depresi
.

Kajian yang diterbitkan dalam jurnal PLOS ONE adalah analisis daripada dua kajian rentas daripada dua buah universiti, iaitu University of Belgrade dan University of Pristina.

Ia melibatkan seramai 2,138 jumlah pelajar sebagai responden.

Pelajar yang terlibat diminta untuk melakukan pemeriksaan kesihatan secara berkala antara bulan April dan Jun pada 2009 di University of Belgrade, serta bulan April dan Jun pada tahun 2015 di University of Pristina.

Setiap responden dikehendaki memberikan maklumat tentang latar belakang sosial dan ekonomi seperti usia, status
sosial
, tempat lahir dan taraf pendidikan ibu bapa.

Ia termasuklah jika terdapat sebarang maklumat
mengenai keadaan kesihatan kronik
.

Selain itu, setiap pelajar yang terlibat dalam kajian juga perlu memberikan info tentang tabiat dan gaya hidup mereka,
seperti status merokok
,
penggunaan alkohol,
 tahap aktiviti fizikal yang dilakukan serta tabiat pemakanan.

Pengkaji meletakkan
responden yang pernah merokok
, sekurang-kurang satu batang rokok sehari atau 100 batang rokok seumur hidup sebagai “perokok” untuk tujuan kajian ini.

Penilaian aspek kualiti hidup yang berkaitan dengan HRQoL dilakukan untuk menilai setiap pelajar.

Mereka diminta untuk menjawab 35 soalan yang berkaitan lapan dimensi kesihatan.

Lapan dimensi tersebut adalah seperti:

Fungsi fizikal

Peranan fungsi fizikal

Kesakitan badan

Kesihatan keseluruhan

Daya hidup

Fungsi sosial

Peranan fungsi emosi

Kesihatan mental

Setiap soalan diberikan skor parameter, antara 0 hingga 100 untuk menunjukkan bagaimana responden melihat dan
menilai tahap kesihatan mental
 dan fizikal diri mereka sendiri.

Selain itu, penyelidikan ini juga menggunakan kaedah
Beck Depression Inventory
(BDI)
untuk menilai simptom depresi
 pelajar.

Dalam kaedah BDI ini mempunyai 21 item dan setiap satu diberi penilaian skor 0 hingga 3.

Berdasarkan penilaian kaedah BDI ini, skor terakhir yang diperolehi adalah seperti:

0 hingga 13 sebagai tahap “tiada atau depresi yang minimum”

14 hingga 19 dinilai sebagai tahap “depresi ringan”

20 hingga 28 dianggap sebagai tahap “depresi sederhana”

29 hingga 63 merupakan tahap  “depresi kritikal”

Konklusinya, ternyata bahawa
kesan merokok
 boleh menyebabkan kemurungan. Anda masih tidak mahu berhenti?


Apakah Penyebab Insomnia?

Ada masanya, anda akan berdepan kesukaran untuk tidur atau
tidak mendapat tidur yang berkualiti
 dan a
khirnya, ia akan menyebabkan anda berasa kelesuan apabila bangun pagi tanpa mengetahui punca insomnia terjadi.

Oleh itu, mari kita fahami apa itu punca-punca terjadinya
masalah insomnia
? Mari kita selidik melalui artikel di bawah.

Tekanan dan kebimbangan

Insomnia boleh muncul apabila anda mengalami tekanan. Masalah di tempat kerja atau sekolah dan kebimbangan tentang pekerjaan, kesihatan, kewangan, keluarga, rakan, atau hubungan boleh menjejaskan tidur anda.

Penyakit yang dihidapi atau kematian orang tersayang atau mungkin isu yang melanda perkahwinan anda – antara isu dan masalah yang membuatkan otak anda bekerja pada waktu malam walaupun anda sedang berbaring di tempat tidur anda.

Dan apabila otak tidak dapat berehat, tidur adalah satu perkara yang mustahil dan
menjadi punca insomnia
.

Lebih memburukkan keadaan, masalah tidak mendapat tidur yang berkualiti boleh berterusan walaupun selepas masalah anda berlalu.

Perjalanan atau jadual kerja

Circadian rhythm
 mengawal kitaran bangun-tidur anda, membolehkan anda tidur dan bangun.

Sesetengah masalah boleh mengganggu fungsi ini, yang menyebabkan insomnia.

Sebagai contoh, anda melancong melalui pelbagai zon masa yang berbeza, dan anda mengalami
jet lag
 yang teruk
; anda bekerja hingga lewat malam atau anda memulakan kerja terlalu awal.

Disebabkan itu, adalah penting untuk merangka jadual waktu kerja yang sihat dan mengambil langkah untuk melegakan simptom
jet lag
.

Oleh itu, perbanyakan minum air.

Tabiat pemakanan

Minum kopi, teh, teh susu atau minuman tenaga pada waktu petang; atau makan terlalu banyak pada lewat makan boleh menimbulkan masalah untuk tidur.

Mengapa?
Kafein boleh menyebabkan anda berjaga
. Amalkan snek ringan sebelum tidur kerana jika anda makan terlalu banyak, ia akan menyebabkan perut anda tidak selesa apabila anda berbaring.

Persekitaran tidur yang tidak selesa

Persekitaran yang tidak selesa
 juga boleh menyumbang kepada punca insomnia.

Katil atau bantal yang tidak selesa, mahupun bilik yang terlalu panas, sejuk, bising dan cerah juga boleh membuatkan anda sukar tidur.

Oleh itu, cuba ubah keadaan dan persekitaran tidur anda jika boleh. Tutup lampu, beli katil lain, tambahkan selimut lain, atau mungkin hidupkan penyaman udara.

Masalah kesihatan

Sesetengah masalah kesihatan boleh menyebabkan insomnia, seperti:

Masalah kesihatan mental seperti tekanan, gangguan bipolar, gangguan panik, gangguan tekanan pasca trauma, atau skizofren.

Masalah kesihatan fizikal seperti penyakit kronik, penyakit jantung, kanser, penyakit pulmonari obstruktif kronik
 (COPD), diabetes, tiroid yang terlalu aktif, arthritis, asma, penyakit parkinson, penyakit alzheimer, dengkuran,
tidur berjalan
, dan tidur apnea.

Ubat-ubatan

Ubat yang anda ambil mungkin mendatangkan kesan sampingan, termasuk insomnia.

Ubat-ubatan ini termasuk jenis antidepresen
 tertentu, ubat untuk tekanan darah tinggi, ubat sakit, ubat alergi, produk penurunan berat badan, ubat-ubatan untuk merawat asma, dan ubat perangsang yang digunakan untuk merawat gangguan hiperaktif (ADHD) atau
narcolepsy.

Usia

Apabila meningkat usia, akan berlaku perubahan pada tubuh. Dan masalah insomnia menjadi satu perkara biasa.

Perkara yang berlaku di sekitar anda boleh membuatkan anda lebih mudah terjaga.

Anda juga akan cenderung menjadi tidak aktif apabila sudah meningkat usia. Kekurangan aktiviti boleh menyumbang kepada kurang tidur, dan boleh menyebabkan masalah kesihatan kronik yang lain.

Insomnia adalah satu keadaan biasa yang mempengaruhi tidur anda.

Beberapa faktor dalam hidup anda boleh menyebabkan berlakunya masalah ini, termasuk rutin harian, masalah kesihatan dan ubatan. Jika anda tidak dapat mengendalikan situasi ini, dapatkan bantuan profesional.


3 Resipi Sambal Belacan Paling Padu, Bonus Cara Buat Sambal Belacan Thai 'Terangkat'!

Sambal belacan sedap merupakan pelengkap kepada lauk-pauk utama, khususnya pada waktu makan tengah hari. Ia boleh menaikkan selera walaupun dihidangkan bersama lauk yang mungkin anda kurang gemari. Walaupun terdapat pelbagai resipi
sambal belacan padu
 yang boleh anda cuba, namun
resepi sambal belacan tradisional
 merupakan antara yang paling sedap dan ‘kena’ di tekak ramai orang. Kami kongsikan di sini beberapa cara buat sambal belacan yang boleh anda cuba.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Sambal belacan, pelengkap tradisi masakan Melayu

Dalam bahasa Inggeris, sambal belacan mungkin boleh dikategorikan sebagai bahan kondimen atau bahan perasa yang melengkapkan sesuatu hidangan utama.

Ia berfungsi menaikkan selera makan, menambahkan rasa pada hidangan dan juga sebagai bahan pencicah.

 Sambal belacan merupakan satu hidangan yang ringkas dan mudah tetapi ikonik kepada budaya orang Melayu.

Disebabkan kepulauan Nusantara ini begitu luas, maka terhasil pelbagai jenis versi dan juga resipi sambal belacan sedap mengikut budaya dan negeri masing-masing.

 Kami percaya, semua versi sambal belacan yang ada mempunyai keunikan dan rasa yang tersendiri.

Cara buat sambal belacan sedap yang boleh anda cuba!

Ada beberapa resipi istimewa sambal belacan yang boleh anda tukar-tukarkan setiap hari untuk hidangan seisi keluarga.

Ini resipinya:

#1. Sambal belacan ala kenduri@asrama

Kenapa ia dinamakan sebegini? Kerana ia biasa dibuat untuk dijamu kepada bilangan individu yang ramai seperti ketika kenduri atau untuk pelajar sekolah di asrama.

Ia pasti mengimbau kenangan anda ketika menikmati hidangan makanan.

Bahan-bahan:

Beberapa tangkai
cili padi
 (mengikut citarasa)

4 ulas bawang putih

Setengah labu bawang Holland

1 inci belacan

Sedikit air asam jawa

3 sudu besar cuka makan

Sedikit garam

Sedikit gula

Cara penyediaan:

Bakar bawang putih, bawang Holland dan juga belacan.

Setelah itu, kisarkan bahan yang telah dibakar tadi bersama-sama cuka dan juga air
asam jawa
.

Tuangkan bahan yang telah dikisar ke dalam mangkuk.

Masukkan garam
 dan gula. Kacau dan rasa sedikit untuk mengetahui jika cukup rasa masin dan manisnya.

Sedia untuk dihidang.

#2. Sambal belacan sedap ala kampung

Sambal belacan ini agak mudah dan menggunakan bahan yang lebih ringkas.

Sesuai dengan namanya, ia lebih klasik dan boleh dikatakan sebagai resipi asas untuk sambal belacan.

Bahan-bahan:

Beberapa tangkai
cili kampung
. Tahap kepedasan mengikut citarasa dan boleh ditambah lebih banyak kerana ia kurang pedas berbanding cili siam

1 inci belacan

Setengah sudu pes asam jawa

2 biji limau kasturi

1 sudu besar
gula

Cara penyediaan:

Bakar dahulu belacan untuk menaikkan rasa dan aromanya.

Tumbuk cili kampung dengan menggunakan lesung batu sehingga agak hancur. Jangan terlalu hancur kerana ia kurang enak.

Setelah itu, masukkan belacan bakar dan teruskan menumbuk sehingga belacan hancur.

Masukkan pes
asam jawa
 ke dalam lesung. Perahkan jus
limau kasturi
 dan masukkan bersama ke dalam lesung.

Masukkan gula.

Kacau menggunakan anak batu lesung dengan menggosok dan menenyeh sehinggalah kesemua bahan sebati dan gula menjadi larut.

Tambahkan garam jika mahu.

Sedia untuk dihidang.

#3. Sambal belacan Thai

Resipi sambal belacan sedap ini berinspirasikan daripada resipi Thailand dengan menggunakan bahan yang agak berlainan daripada sambal belacan klasik.

Ini bahan dan cara buat sambal belacan Thai:

Bahan-bahan:

Beberapa tangkai
cili padi merah
 dan juga hijau

2 inci belacan

Setengah biji bawang besar

1 labu bawang putih jeruk

¼ keping gula nipah atau
gula Melaka

1 biji limau nipis

Cara penyediaan:

Bakar belacan terlebih dahulu.

Kemudian, masukkan kesemua bahan ke dalam mesin pengisar. Boleh juga ditumbuk jika mahu.

Sebelum dikisar, masukkan sedikit cuka makan dan juga garam. Masukkan juga sedikit air bertapis atau
air masak
 untuk memudahkan proses mengisar.

Kisar sehingga kesemua bahan lumat dan sebati.

Tuangkan ke dalam mangkuk dan perahkan jus daripada beberapa hirisan
limau nipis
.

Siap untuk dicicah bersama ulam-ulaman.

Kesimpulan

Hendak membuat sambal belacan sedap tidaklah sesukar mana dan memerlukan hanya beberapa minit untuk menyediakannya.

 Apa yang penting, anda tahu bahan asas untuk membuat sambal belacan.

 Jika anda sudah mahir, anda mungkin tahu bahan alternatif atau tambahan lain yang boleh membuatkan sambal anda lebih enak.


Hipertensi Ketika Hamil, Adakah BAHAYA?

9 bulan mengandung adalah waktu penting menjaga kesihatan. Tetapi bagaimana pula kalau mengalami hipertensi ketika hamil? Adakah boleh amalkan ubat tekanan darah tinggi seperti biasa?

Hipertensi ketika hamil

Mempunyai tekanan darah tinggi atau hipertensi – sama ada sebelum atau
semasa kehamilan, memerlukan perhatian khusus
 kerana ia memberi kesan kepada kedua-duanya; ibu dan anak. Inilah antara apa yang anda perlu tahu mengenai hipertensi ketika hamil.

Jenis keadaan darah tinggi yang berbeza semasa kehamilan

Beberapa kes tekanan darah tinggi yang ada mungkin terbentuk sebelum kehamilan. Walau bagaimanapun, terdapat kes-kes di mana keadaan ini berlaku semasa mengandung. Berikut adalah beberapa jenis tekanan darah tinggi:

Hipertensi ketika hamil: Wanita hamil biasanya mendapat keadaan ini kira-kira selepas 20 minggu kehamilan. Tiada tanda kerosakan organ atau protein berlebihan dalam air kencing dikesan. Wanita dengan hipertensi semasa kehamilan pastinya akan menyebabkan praeklampsia pada akhir kehamilan.

Hipertensi kronik: Ini adalah keadaan tekanan darah tinggi yang sudah wujud sebelum mengandung atau terhasil sebelum 20 minggu kehamilan. Walau bagaimanapun, oleh kerana ia tidak menunjukkan simptom yang jelas, mungkin sukar untuk menentukan ketika mana ia sebenarnya bermula.

Hipertensi kronik dengan pertindihan bersama praeklampsia: Keadaan ini berlaku untuk wanita yang mengalami hipertensi kronik sebelum kehamilan yang kemudiannya akan memburukkan tekanan darah tinggi atau membentuk komplikasi lanjut semasa mengandung.

Praeklampsia: Ini adalah komplikasi kehamilan yang dicirikan oleh tekanan darah tinggi dan tanda-tanda kerosakan kepada organ lain. Ini boleh berlaku kepada wanita dengan hipertensi kronik atau hipertensi semasa kehamilan selepas 20 minggu kehamilan. Sekiranya tidak dirawat, ia boleh menyebabkan kesan yang teruk kepada ibu dan anak.

Potensi risiko daripada hipertensi ketika hamil

Terdapat banyak risiko yang dijangka bagi wanita hamil dengan tekanan darah tinggi, seperti:

Penurunan aliran darah ke plasenta: ini diterjemahkan kepada kurang oksigen dan bekalan nutrien kepada bayi, yang akhirnya
mengakibatkan pertumbuhan yang perlahan, berat lahir rendah, bahkan juga kelahiran pramatang.

Gangguan plasenta: Ibu yang mengalami praeklampsia mempunyai risiko yang lebih tinggi terhadap keadaan ini. Gangguan yang teruk membawa kepada pendarahan yang berlebihan dan kerosakan pada plasenta, yang meletakkan risiko kepada kedua-dua hayat bayi dan ibu.

Kelahiran pramatang: Bersalin awal mungkin penting dalam beberapa kes untuk mengelakkan komplikasi yang membawa maut

Penyakit kardiovaskular pada masa depan: Ibu yang mengalami pra-eklampsia mempunyai risiko penyakit kardiovaskular pada masa depan. Risiko boleh menjadi lebih tinggi jika ibu mengalami banyak pra-eklampsia atau kelahiran pramatang.

Penggunaan ubatan bagi hipertensi ketika hamil

Rawatan hipertensi adalah penting untuk anda dan bayi anda memandangkan keadaan ini boleh menimbulkan komplikasi kesihatan yang serius. Walau bagaimanapun, ubat perlu diambil dengan berhati-hati semasa mengandung kerana ia boleh menjejaskan bayi anda.

Walaupun beberapa ubat untuk rawatan hipertensi dianggap selamat untuk wanita hamil, namun terdapat beberapa ubatan lain, seperti ubat perencat aktiviti enzim penukar angiotensin (ACE) dan ubat perencat reseptor angiotensin (ARB) harus dielakkan untuk wanita hamil.

Anda mesti berunding dengan doktor anda mengenai penggunaan ubat. Patuhi arahan doktor anda dan jangan menghentikan pengambilan ubat atau mengubah dos tanpa kebenaran doktor.

Bersalin dan kelahiran

Doktor anda mungkin mengesyorkan untuk mengawalkan
tarikh bersalin anda untuk mencegah komplikasi
. Dalam sesetengah kes, pembedahan Caesarian mungkin diperlukan.

Perihal pasca kelahiran

Anda perlu memantau tekanan darah anda dengan kerap selepas bersalin. Sekiranya bacaannya adalah normal sebelum kehamilan, bacaan anda mungkin akan kembali normal selepas bersalin.

Walau bagaimanapun, perlu diambil perhatian bahawa anda terdedah untuk mendapat tekanan darah tinggi bagi kehamilan seterusnya ataupun kemudiannya dalam kehidupan.

Sekiranya bacaan anda tidak normal, anda mungkin mempunyai hipertensi kronik dan bukan hipertensi semasa kehamilan. Dalam kes ini, rawatan adalah penting untuk memastikan tekanan darah anda pada paras yang baik.

Penyusuan badan oleh ibu sangat disyorkan untuk kebanyakan wanita, walaupun bagi mereka yang mempunyai tekanan darah tinggi dan mengambil ubat.

Berbincanglah dengan doktor supaya mereka boleh mengesyorkan dos yang selamat atau ubatan alternatif. Dalam sesetengah kes, doktor anda juga mungkin menasihatkan anda supaya tidak menyusu sejurus selepas anda mengambil ubat tersebut.

Akhir kata

Mendapat hipertensi ketika hamil boleh menyebabkan komplikasi kesihatan yang serius untuk anda dan bayi anda. Ambil langkah aktif untuk mengawal tekanan darah anda sekarang.

Jika anda bimbang tentang kehamilan anda, dapatkan rundingan dengan penyedia penjagaan kesihatan anda tentang keadaan semasa anda bagi mendapatkan nasihat terbaik.

Anda mungkin berminat untuk membaca artikel:

5 Salah Faham Berkenaan Tekanan Darah Tinggi

7 Petanda Awal Kehamilan yang Ramai Tidak Tahu

Adakah Proses Pengguguran Berulang Kali Mengurangkan Peluang Kehamilan Pada Masa Hadapan?

Merancang Cuti Bersalin, 7 Perkara Penting Buat Wanita Hamil Berkerjaya – WAJIB Tahu!

Opsss Tereksiden Pula! Baru Bersalin Terus Lekat, Ini Jarak Kehamilan Selamat Perlu Tahu

Bila Perlu Maklumkan Majikan Tentang Kehamilan Anda?